முதல்முறையாக லட்சத்து எட்டு வெற்றிலைகளால் நாமக்கல் ஆஞ்சநேயருக்கு சிறப்பு அலங்காரம்! | Special pooja held in namakkal anjaneyar temple Published: 15 Sep 2019 8 AM Updated: 15 Sep 2019 8 AM முதல்முறையாக ஒரு லட்சத்து எட்டு வெற்றிலைகளால் நாமக்கல் ஆஞ்சநேயருக்கு சிறப்பு அலங்காரம்! நாமக்கல் ஆஞ்சநேயருக்கு முதல்முறையாக 1,00,008 வெற்றிலைகளால் சிறப்பு அலங்காரம் செய்யப்பட்டது. வெற்றிலை அலங்காரத்தில் நாமக்கல் ஆஞ்சநேயர் பிரசித்திபெற்ற நாமக்கல் ஆஞ்சநேயர் கோயிலில் சுவாமியின் சிலை 18 அடி உயரம் கொண்டது. நாமக்கல் நகரத்தின் மையப்பகுதியில் உள்ள மலைக்கோட்டையின் மேற்குப் பகுதியில் கோயில் அமைந்துள்ளது. நின்றகோலத்தில் அருள்பாலிக்கும் ஆஞ்சநேயரை தரிசிக்க நாட்டின் பல்வேறு பகுதிகளில் இருந்து பக்தர்கள் வருகின்றனர். ஆஞ்சநேயருக்குப் பல்வேறு அலங்காரங்கள் செய்யப்பட்டாலும் இதுவரை வெற்றிலை அலங்காரம் செய்யப்பட்டதில்லை. இந்தநிலையில், திருச்சியைச் சேர்ந்த பெண் பக்தர் ஒருவர் வெற்றிலை அலங்காரம் செய்ய முன்வந்தார். இதற்காக பிரத்யேக வடிவமைப்பில் கோக்கப்பட்ட 1.08 லட்சம் வெற்றிலைகள், குளிரூட்டப்பட்ட வாகனம் மூலம் திருச்சியில் இருந்து நாமக்கல் கொண்டு வரப்பட்டது. பின்னர், அர்ச்சகர்கள் நேற்று நண்பகல் 12 மணி முதல் 1.30 மணி வரை ஆஞ்சநேயரை அலங்காரம் செய்தனர். பின்னர், ஆஞ்சநேயர், வெற்றிலை அலங்காரத்தில் பக்தர்களுக்குக் காட்சியளித்தார். முதன்முறையாக வெற்றிலை அலங்காரத்தில் காட்சியளித்த ஆஞ்சநேயரை ஆயிரக்கணக்கான பக்தர்கள் தரிசித்தனர். நாமக்கல் ஸ்ரீஆஞ்சநேயர் கோயிலில் நாள்தோறும் கட்டளைதாரர்கள் சார்பில் சிறப்பு அபிஷேகம் செய்யப்பட்டு, தங்ககவசம், வெள்ளி கவசம், முத்தங்கி, சந்தனம் உள்ளிட்ட அலங்காரங்கள் செய்யப்படுவது வழக்கம். இன்று அலங்காரம் செய்யப்படுவதற்கு முன்னதாகப் பால், தயிர், மஞ்சள் உள்ளிட்டவை கொண்டு அபிஷேகம் செய்யப்பட்டது. அதைத்தொடர்ந்து 1,00,008 வெற்றிலைகள் கொண்டு, முதன்முறையாக வெற்றிலை அலங்காரம் செய்யப்பட்டு சிறப்பு பூஜைகள் செய்யயப்பட்டன. பாக்குமட்டைகளைப் பொருத்தி வெற்றிலை அலங்காரம் செய்யப்பட்டது. மேலும், வெற்றிலை அலங்காரத்தில் ஆஞ்சநேயர் இன்று (15.9.2019) காலை 9 மணிவரை பக்தர்களுக்கு அருள் பாலிக்க இருக்கிறார். முதல்முறையாக வெற்றிலை அலங்காரத்தில் காட்சியளித்த ஆஞ்சநேயரை ஈரோடு, கரூர், திருச்சி உள்ளிட்ட அண்டை மாவட்டங்கள் முதல் பல்வேறு வெளிமாநிலங்களைச் சேர்ந்த ஆயிரக்கணக்கான பக்தர்கள் தரிசித்துச் செல்கின்றனர்.


source: fineweb

text: இடது இதயவறை இடது இதயவறை (தமிழக வழக்கு: இடது வெண்டிரிக்கிள்) மனித இதயத்தில் உள்ள நான்கு அறைகளில் (இரு சோணையறைகள் (=ஆரிக்கிள் அல்லது ஏட்ரியம்), இரு இதயவறைகள்) ஒன்று ஆகும். இது பிராணவாயு நிறைந்த இரத்தத்தை இடது சோணையறையில் இருந்து இருகூர் வால்வு வழியாகப் பெற்று அதனை மகாதமனி வால்வு வழியாக மகாதமனிக்கு அனுப்புகிறது. இடது இதயவறை உடல் முழுவதும் இரத்தத்தை செலுத்த வேண்டியிருப்பதால் வலது இதயவறையை விட இதன் சுவர்கள் மூன்றில் இருந்து ஆறு மடங்கு வரை தடிமனாக இருக்கின்றன.


வாய்ப்புண், வயிற்றுப்பூச்சி, நீரிழிவு ஆகிய நோய்களை குணப்படுத்தும் மருந்து! | www.VijayTamil.Net வாய்ப்புண், வயிற்றுப்பூச்சி, நீரிழிவு ஆகிய நோய்களை குணப்படுத்தும் மருந்து! நீரிழிவை கட்டுப்படுத்தும். கோவைக்காய் பச்சடி சிறந்த மருத்துவ குணமுள்ள உணவு. சிறு சிறு துண்டுகளாக நறுக்கிய கோவைக்காயுடன் மோர், மிளகுப்பொடி, சீரகப்பொடி, இஞ்சி சிறிது சேர்த்து தேவையான அளவு உப்பு கலந்து விட்டால் அவ்வளவுதான் கோவைக்காய் பச்சடி தயார். இதனை வாரம் இரண்டு நாள் பகல் உணவில் சேர்த்தால் வாய்ப்புண் குணமாகும். பச்சையாகவே கோவைக்காயை மென்று துப்பிவிட்டாலே வாய்ப்புண் ஆறிடும். வயிற்றுப்புண் இருப்பவர்கள் வாரம் இரண்டு நாள் கோவைக்காயை சேர்த்துக்கலாம். ஒரே ஒரு கோவைக்காயை எடுத்து மோருடன் அரைத்து குடித்தாலும் மேற்சொன்ன பலன்களை பெறலாம். மருத்துவம் Ready Steady Po 23-07-17 -Vijay Tv Show Watch Online 517 - ICU 23-07-17 -Vijay Tv Show Watch Online 155 - Sun Singer-5 23-07-2017 Sun Tv Show 26074 - Jai Hanuman 23-07-17 Sun Tv Show Online 11745 - Sunday Galatta 23-07- 2017 Suntv 10845 - Sollunganne Sollunga 23-07-17– SunTv 16366 - 23-07-2017 – Top 10 Movies 17661 - தோசைக்கு அருமையான கடலைப்பருப்பு – அப்பளம் கூட்டு 4 - See all சுவாமி விளக்கை இவ்வாறு அணைப்பது மிகப்பெரிய கெடுதல் என்று உங்களுக்கு தெரியுமா 4131 - காலங்காலமா தொடரும் மாமியார் மருமகள் சண்டை!! ஏன் வருகிறது 32 - நீங்க இந்த நட்சத்திரமானு பாருங்க... அப்ப அதிஷ்ட செய்தி உங்களுக்கு தான்! 4699 - ஆடி மாதத்தில் சுப காரியங்களை தள்ளி வைப்பது ஏன் என்று தெரியுமா? 128 - See all Raja Rani This Week Promo 24-07-2017 to 28-07-2017 Vijay tv serial Promo 191 - Saravanan Meenakshi 21-07-2017- Vijaytv Serial|Saravanan Meenatchi’ (Meenakshi) season 3 613899 - Maapillai vijay tv serial 21-07-2017 watch online 331371 - Mouna Raagam 21-07-2017 Vijay tv Serial 13045 - See all


பென்சிலைத்தன்.


கொரோனாவை தடுக்க இந்தியாவிடம் உதவி கோரிய வல்லரசு நாடுகள்: மனிதாபிமான அடிப்படையில் மருந்துகள் ஏற்றுமதி செய்ய மத்திய அரசு முடிவு 2020-04-07@ 11:20:44 டெல்லி: சீனாவில் முதன் முதலாக கொரோனா வைரசின் அறிகுறி கடந்த ஆண்டு டிச.1-ம் தேதி கண்டறியப்பட்டு தற்போது 205-க்கும் மேற்பட்ட நாடுகளில் பரவி பாதிப்பை ஏற்படுத்தி வருகிறது. குறிப்பாக அமெரிக்கா, ஈரான், இத்தாலி, ஸ்பெயின் உள்ளிட்ட நாடுகள் கொரோனா தொற்றால் கடுமையாக பாதிக்கப்பட்டுள்ளன. உலக அளவில் கொரோனா வைரஸ் அதிகம் பரவிய நாடுகளின் பட்டியலில் அமெரிக்கா முதலிடத்தில் உள்ளது. இதற்கிடையே, அமெரிக்கா ஆர்டர் செய்திருந்த கொரோனா சிகிச்சைக்கு உபயோகப்படுத்தப்படும் ஹைட்ராக்ஸிகுளோரோகுயின் மருந்துகள் உள்பட மருத்துவ பொருட்களை இந்தியா எங்களுக்கு வழங்க வேண்டும் என அதிபர் டொனால்டு டிரம்ப் நேற்று முன்தினம் பிரதமர் மோடியிடம் தொலைபேசியில் உரையாடும்போது வேண்டுகோள் விடுத்திருந்தார். ஆனால், இந்தியாவிலும் கொரோனா பாதிப்பு அதிகம் உள்ளதால், மருந்து தேவை அதிகரித்துள்ளது. எனவே, ஹைட்ராக்ஸிகுளோரோகுயின் மருந்தை வெளிநாடுகளுக்கு ஏற்றுமதி செய்வதற்கு மத்திய அரசு ஏற்கனவே தடைவிதித்தது. இந்நிலையில், இன்று வெள்ளைமாளிகையில் செய்தியாளர்களிடம் பேட்டியளித்த அமெரிக்க அதிபர் ட்ரம்ப், நான் பிரதமர் மோடியிடம் கடந்த ஞாயிற்றுக்கிழமை பேசினேன். ஆர்டர் செய்த மருந்துகளை நாங்கள் பெற அனுமதி அளித்தால் நன்றாக இருக்கும் என கூறினேன். நட்பு நாடு என்கிற அடிப்படையில் அமெரிக்காவுக்கு இந்தியா மருந்து அனுப்பும் என நம்புகிறேன். மருந்தை அனுப்பவிலையென்றாலும், பரவாயில்லை; ஆனால் அதற்கான விளைவுகளை இந்தியா சந்திக்க நேரிடும் என்றார். அமெரிக்க அதிபர் ட்ரம்ப் பேட்டியளித்த நிலையில், மத்திய வெளியுறவுத்துறை அமைச்சகம் சார்பில் அறிக்கை வெளியிடப்பட்டது. அதில், அமெரிக்கா கேட்டதால் ஹைட்ராக்ஸிகுளோரோகுயின் மருந்தை ஏற்றுமதி செய்ய மத்திய அரசு முடிவெடுத்துள்ளதாக தெரிவித்துள்ளது. மேலும், இந்தியாவை நம்பியுள்ள அண்டை நாடுகள், கொரோனாவால் கடுமையாக பாதிக்கப்பட்ட நாடுகளுக்கு மனிதாபிமான அடிப்படையில் ஹைட்ராக்ஸிகுளோரோகுயின் மருந்துகள் ஏற்றுமதி செய்ய இந்தியா முடிவு செய்துள்ளதாக வெளியுறவுத்துறை அமைச்சகம் தெரிவித்துள்ளது. குறிப்பிட்ட அளவில் பாரசிட்டமால் மாத்திரையும் வழங்க முடிவு செய்யப்பட்டுள்ளது. மேலும் செய்திகள் தனியார் மருத்துவமனையில் பணியாற்றியவர் நெல்லூரில் கொரோனாவுக்கு டாக்டர் பலி: சிகிச்சை அளிக்க முன்வராத அரசு மருத்துவர்கள் குப்பையை அகற்றிய அமைச்சர் 81 கோடி பயனாளிகளுக்கு வழங்கலாம் 9 மாதங்களுக்கு தேவையான உணவு தானியம் கையிருப்பு: ராம்விலாஸ் பஸ்வான் தகவல் இந்தியாவில் பலி எண்ணிக்கை 273 ஆக உயர்ந்தது: பாதிப்பு 8,356 காலரா பரவியபோது மாஸ்க், கையுறை அணியாமல் வங்கதேசத்தில் சிகிச்சை அளித்தேன்: நினைவு கூர்ந்தார் தஸ்லிமா நஸ்ரீன் அகமதாபாத்தில் அதிரடி: முகக்கவசம் அணியாவிட்டால் 5,000 அபராதம், 3 ஆண்டு சிறை - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


அரக்கோணம் பணிமனையில் கட்டுமானப்பணிகள் காரணமாக 10 விரைவு ரயில்கள் உட்பட 26 ரயில்கள் ரத்து | Works at Arakkonam Tracks hits Train Services - Tamil Oneindia | Published: Sunday, May 6, 2018, 18:20 [IST] சென்னை: அரக்கோணம் பணிமனையில் கட்டுமானப்பணிகள் நடைபெறுவதன் காரணமாக அந்த வழியாக பயணிக்கும் 10 விரைவு ரயில்கள் உட்பட 26 ரயில்கள் இன்று ரத்து செய்யப்பட்டுள்ளதாக தென்னக ரயில்வே அறிவித்துள்ளது. சென்னை அருகே உள்ள அரக்கோணம் ரயில்வே பணிமனையில் கட்டுமானப்பணிகள் நடைபெற்று வருவதால், கடந்த ஒரு வாரமாக அந்த வழியாக வரும் ரயில்கள் தாமதமாக பயணித்து வந்தன. இந்நிலையில், இன்று அந்த மார்க்கமாக பயணிக்கும் 10 விரைவு ரயில்கள் உட்பட 26 ரயில்கள் முற்றிலுமாக ரத்து செய்யப்பட்டுள்ளதாக தென்னக ரயில்வே அறிவித்துள்ளது. சென்னை செண்ட்ரல் - மங்களூர் சதாப்தி விரைவு ரயில் இன்று இரு மார்க்கத்திலும் ரத்து செய்யப்பட்டுள்ளது. கோயம்புத்தூர் - சென்னை செண்ட்ரல் சேரன் எக்ஸ்பிரஸ், கோவை விரைவு ரயில், சென்னை - திருப்பதி சப்தகிரி விரைவு ரயில், சென்னை - ஜோலார்பேட்டை ஏலகிரி எக்ஸ்பிரஸ், மதுரை - சென்னை எக்ஸ்பிரஸ் ஆகிய ரயில்கள் இரு மார்க்கத்திலும் ரத்து செய்யப்படுவதாக தென்னக ரயில்வே அறிவித்துள்ளது. மேலும், அரக்கோணம் - சென்னை, அரக்கோணம் - சென்னை - செங்கல்பட்டு, அரக்கோணம் - காட்பாடி, அரக்கோணம் - வேலூர், அரக்கோணம் - கடப்பா, சென்னை கடற்கரை - வேலூர், சூலூர்பேட்டை - மூர் மார்க்கெட் காம்ப்ளக்ஸ், நெல்லூர் - சூலூர்பேட்டை, திருப்பதி - அரக்கோணம்,ஆவடி - மூர் மார்க்கெட் காம்ப்ளக்ஸ் உள்ளிட்ட 16க்கும் மேற்பட்ட பயணிகள் ரயில்களும் ரத்து செய்யப்பட்டுள்ளது. ரயில்வேயின் இந்த அறிவிப்பால் பயணிகள் மிகவும் சிரமமடைந்து உள்ளனர். கோடை விடுமுறையின் காரணமாக, ரயிலில் பயணம் செய்ய முன்பதிவு செய்திருந்த பயணிகள் ரயில்வேயின் இந்த அறிவிப்பால் மாற்று வழிகளில் பயணத்தை மேற்கொள்ள ஏற்பாடு செய்து வருகின்றனர். arakkonam train services work southern railway அரக்கோணம் ரயில்வே பயணிகள் தென்னக ரயில்வே அறிவிப்பு ரத்து Works at Arakkonam Tracks hits Train Services. Southern Railway Cancelled more than 26 trains through Arakkonam and Passengers are facing hurdle.


text: குடிநீர் பிரச்சினைக்கு தீர்வினைப் பெற்றுக் கொடுக்கும் வகையில் நாடளாவிய ரீதியில் ஸ்ரீலங்கா ஹிரா பௌண்டேஷன் முன்னெடுத்து வரும் குழாய் நீர் கிணறுத் திட்டத்தின் மற்றுமொரு நற்பணி மன்னாரில் மேற்கொள்ளப்படவுள்ளது. இதற்கான நிதியினை ஸ்ரீலங்கா ஹிரா பௌண்டேஷன் தலைவரும், புனர்வாழ்வு மற்றும் மீள்குடியேற்ற இராஜாங்க அமைச்சருமான எம்.எல்.ஏ.எம்.ஹிஸ்புல்லாஹ் இன்று புதன்கிழமை வழங்கி வைத்தார். மௌலவி அஷ்ஷெய்க் எஸ்.எச்.எம்.முபாரக் (ரஷாதி) அவர்கள் விடுத்த வேண்டுகோளுக்கு அமைய 6 இலட்சம் ரூபா நிதி இத்திட்டத்துக்காக ஒதுக்கீடு செய்யப்பட்டுள்ளது. மன்னார் மாவட்டத்தில் உள்ள அடம்பன், பள்ளிவாசல்பிட்டி போன்ற பகுதிகளில் வாழும் குழாய் நீர் கிணறு தேவையுள்ள 10 குடும்பங்கள் இத்திட்டத்தின் மூலம் பயனடையவுள்ளனர். இதற்கான நிதியினை மௌலவி அஷ்ஷெய்க்; எஸ்.எச்.எம். முபாரக்கிடம் ஹிரா பௌண்டேஷன் தலைவரும், இராஜாங்க அமைச்சருமான எம்.எல்.ஏ.எம்.ஹிஸ்புல்லாஹ் இன்று புதன்கிழமை இராஜாங்க அமைச்சின் காரியாலயத்தில் வைத்து வழங்கி வைத்தார். இந்நிகழ்வில், மட்டக்களப்பு கெம்பஸ் நிறைவேற்று அதிகாரி பொறியலாளர் ஹிராஸ் ஹிஸ்புல்லாஹ், இராஜாங்க அமைச்சர் ஹிஸ்புல்லாஹ்வின் பிரத்தியோக செயலாளர் றயிஸ{ட்டீன், இணைப்புச் செயலாளர் றுஸ்வின் உள்ளிட்ட அமைச்சின் அதிகாரிகள் கலந்து கொண்டனர். இதன்பின்னர் ஊடகங்களுக்கு கருத்துத் தெரிவித்த இராஜாங்க அமைச்சர் எம்.எல்.ஏ.எம்.ஹிஸ்புல்லாஹ், நாட்டின் பல பாகங்களில் குடி நீர் பிரச்சினை நிலவுகின்றன. இவற்றுக்குத் தீர்வினைப் பெற்றுக் கொடுப்பதற்கு ஸ்ரீலங்கா ஹிரா பௌண்டேஷன் நடவடிக்கை எடுத்துள்ளது. அநுராதபுரம், பொலன்னறுவை, மட்டக்களப்பு, திருகோணமலை, யாழ். மற்றும் அம்பாறை மாவட்டங்களில் இதற்கான திட்டங்களை நாம் முன்னெடுத்துள்ளோம். தற்போது மன்னார் மாவட்டத்தில் நிலவுகின்ற குடிநீர் பிரச்சினை தொடர்பில் எனது கவனத்துக்கு கொண்டுவரப்பட்டது. அதற்கமைய ஒரு கிணறு அமைக்க 60 ஆயிரம் வீதம் 10 கிணறுகள் அமைக்க 6 இலட்சம் ரூபா நிதி ஓதுக்கப்பட்டுள்ளது.- என்றார். நிதியினை மௌலவி அஷ்ஷெய்க் எஸ்.எச்.எம். முபாரக் (ரஷாதி) கருத்துத் தெரிவிக்கையில், இராஜாங்க அமைச்சர் ஹிஸ்புல்லாஹ்வின் சேவையை நாங்கள் பாராட்டுகின்றோம். அவரது சேவை தொடர வேண்டும். அவசர வேண்டுகோளுக்கு அமையவே அவர் இந்நிதியை எமக்கு வழங்கினார். தொடர்ந்தும் எம்முடன் இணைந்து செயலாற்றுவதாக வாக்குறுதியும் வழங்கியுள்ளார். எவ்வித எதிர்பார்ப்பும் இன்றி அவர் மேற்கொள்ளும் இந்த முயற்சிகள் சிறந்த பயனை வழங்க வேண்டும் என்றார்.


text: சிறீபிரியா சிறு குறிப்பு[தொகு] இராஜ்குமார் என்னும் நடிகரை மணந்து இரு பிள்ளைகளுக்கு (சினேகா, நாகார்ஜூன்) தாயான இவர் தற்போது துணைவேடங்களிலும் சின்னத்திரையிலும் நடித்து வருகிறார். இரு திரைப்படங்களையும் இரு தொலைக்காட்சி தொடர்களையும் இவர் இயக்கியுள்ளார்.[1] அறிமுகம்[தொகு] தமிழில் சிறீ பிரியாவை 1974ஆம் ஆண்டு கே.பாலச்சந்தர் அவள் ஒரு தொடர்கதை என்னும் திரைப்படத்தில் அறிமுகப்படுத்தினார். அநேகமாகப் புதுமுகங்களே நடித்து மாபெரும் வெற்றி பெற்ற அப்படத்தில் நாயகியின் இளவயது விதவைத் தங்கையாக குணச்சித்திரப் பாத்திரத்தை ஏற்று நடித்து சிறீ பிரியா தனது நடிப்பாற்றலை வெளிப்படுத்தியிருந்தார். அப்போது முன்னேறி வரும் நடிகராக இருந்த கமலஹாசன் அவரிடம் ஒருதலைக் காதல் கொள்பவராக நடித்திருந்தார். சிறீ பிரியா தமிழில் முதன்மையான அனைத்து இயக்குனர்கள் மற்றும் நடிகர்களின் படங்களிலும் நடித்தார். ரஜினி காந்த் மற்றும் கமலஹாசன் ஆகிய இருவருடனும் மிக அதிகமான படங்களில் இணைந்து நடித்துள்ளவர் சிறீ பிரியா. இவரது திரைப்பட வரலாற்றில் ஒரு மைல்கல் சாதனையாகத் திகழ்வது அவள் அப்படித்தான் என்னும் திரைப்படம். இதில் தாம் சந்தித்த தொடர் தோல்விகளின் காரணமாக, சமூகத்தின் மீதும் வாழ்க்கையின் மீதும் நம்பிக்கை அற்றுப்போன பெண்ணின் கதாபாத்திரத்தினை மிக இயல்பாக சித்தரித்திருந்தார். வணிக அடிப்படையில் வெற்றி பெறாவிடினும், இப்படம் இன்றளவும் தமிழின் தலை சிறந்த படங்களில் ஒன்றாகக் கருதப்படுகிறது. முக்கியமான படங்கள்[தொகு] - அவள் ஒரு தொடர்கதை - அவள் அப்படித்தான் - ஆட்டுக்கார அலமேலு - தாய் மீது சத்தியம் - நட்சத்திரம் - நீயா - பைரவி - வாழ்வே மாயம் இவற்றில் நீயா மற்றும் நட்சத்திரம் ஆகிய படங்களை அவர் தயாரித்து நடித்திருந்தார்.


source: wikipedia

text: பிரித்தானிய அளவை முறையில் நீண்ட தூரங்களை அளக்கப் பயன்படும் நீள அலகு மைல் ஆகும். மெட்ரிக் முறையில் இது அண்ணளவாக 1.6 கிலோமீட்டருக்குச் சமமானது. பண்டைய அரபிகளும் தூரத்தை அளக்க மைல் என்பதைப் பயன்படுத்தினார்கள். இது பிரித்தானிய அளவை முறைக்கு மிகவும் முற்பட்டதாகும். முகம்மது நபியவர்களின் காலத்திலும் அதற்கு முன்னரும் இது பயன்பாட்டிலிருந்தது. ”அரபு மைல்” என்று தற்கால வரலாற்றாளர்களால் அழைக்கப்படும் இந்த அலகு 1900 முதல் 2000 மீட்டருக்கு சம்மானதாக இருந்திருக்கலாம் என்று கணிக்கப்பட்டுள்ளது. 1 மைல் = 8 பர்லாங்கு = 80 சங்கிலி = 880 பாகம் = 1760 யார் = 5280 அடி = 63360 அங்குலம் நீள அலகுகள் பிரித்தானிய அலகுகள்


text: சிந்து ஆறு (; இந்தி:सिंधु; ) என்பது தெற்காசியாவில் தெற்கே பாய்ந்து செல்லும் ஒரு பெரிய ஆறு, இது சிந்து அல்லது அபாசியின் என்றும் அழைக்கப்படுகிறது. பாரதியின் சிந்து நதி மீதினிலே என்ற பாடலால் சிந்து நதி என்று பரவலாக அறியப்படுகிறது. இந்த ஆற்றின் மொத்த நீளம் 3,610 கிமீ (1,988 மைல்) ஆகும், இது ஆசியாவின் நீண்ட ஆறுகளில் ஒன்றாகவும், பாகிஸ்தானில் பாயும் முக்கியமான ஆறாகவும் உள்ளது. இவ்வாறு இமய மலைத் தொடரில் கயிலை மலையில் மானசரோவர் அருகே திபெத்தின் மேற்குப் பகுதியில் தோன்றும் இந்த ஆறு, லடாக் வழியாக பாய்ந்து, காஷ்மீர், மற்றும் பாகிஸ்தானின் வடக்கு நிலங்கள், வடமேற்கு எல்லைப்புற மாகாணம் வழியாகவும் பின் பஞ்சாப்பில் பாய்ந்து சென்று இறுதியில் சிந்து பகுதியின் தட்டா நகரத்திற்கு அருகில் அரபிக் கடலில் கலக்கிறது. இது பாக்கிஸ்தானின் மிக நீண்ட ஆறு மற்றும் தேசிய நதி ஆகும். இந்த ஆற்றின் மொத்த நீர் வடிகால் பகுதி ஆகும். இதன் மதிப்பிடப்பட்ட வருடாந்தர வெள்ள ஓட்டம் சுமார் , இது நைல் நதியின் ஆண்டு வெள்ளத்தில் இருமடங்காகவும், டைகிரிஸ் மற்றும் யூபிரிடிஸ் ஆறுகள் ஆகியவற்றின் நீரில் மூன்று பங்கு கூடுதலாகவும் உள்ளது. இதில் ஆண்டுதோறும் பாயும் நீரின் அளவில் உலகில் இருபத்தோராவது பெரிய ஆறாக உள்ளது. ஜாதகர் என்பது லடாக்கில் அதன் இடது கிளை ஆறு ஆகும். சமவெளிப்பகுதிகளில், அதன் இடது கிளைதான் செனாப் ஆறு ஆகும், அவற்றில் நான்கு முக்கிய துணை நதிகள் உள்ளன அவை, ஜீலம், ரவி, பியாஸ், சட்லஜ் ஆகும். சிந்து ஆற்றின் வலது துணை ஆறுகளில் முதன்மையானவை ஷிக் ஆறு, கில்கிட் ஆறு, காபூல் ஆறு, கோமல் ஆறு, குராம் ஆறு ஆகியவை ஆகும். இமயமலையில் உள்ள பனிப்பாறைகள் மற்றும் ஆறுகள் கொண்ட மலையுச்சியிலிருந்து துவங்கி, இந்த ஆறு காடுகள், சமவெளிகள், வறண்ட கிராமப்புறங்களில் சூழல் மண்டலத்தை வளப்படுத்துகிறது. சப்த சிந்து என்று ரிக்வேதத்தில் குறிப்பிடப்பட்ட இன்றைய பாகிஸ்தானின் சிந்து வடிநிலத்தை சிந்து ஆறு உருவாக்குகிறது மற்றும் ஈரானின் செயிண்ட் அவெத்தா ஹிப்தா சிந்து (இரண்டு சொற்களின் பொருளும் "ஏழு ஆறுகள்") என அழைத்தது. சிந்து சமவெளி நாகரிகம் இவ்வாற்றுப் படுக்கையிலே தோன்றி வளர்ந்த பழம் பண்பாடு. சிந்து ஆற்றின் அமைவிடத்தை அடிப்படையாகக் கொண்டு இவ்வாற்றின் கிழக்குப் பகுதியின் பெருநிலத்தை இந்தியா என்றும், அப்பகுதி மக்களை இந்து என்றும் பண்டைய ஐரோப்பியர் அழைத்ததே இன்றைய இந்தியாவின் பெயர்க் காரணம் என்பது குறிப்பிடத்தக்கது. (இந்துகுஷ் மலையில் இருந்து வந்ததாகவும் கூறுவர்) சொற்பிறப்பு மற்றும் பெயர்கள் இந்த ஆறு பண்டைய ஈரானியர்களுக்கு அவெஸ்தாவில் குறிப்பிடப்பட்டுள்ளது, சமஸ்கிருதத்தில் சிந்து என்றும், அசிரியர்கள் (கி.மு.7 ஆம் நூற்றாண்டின் துவக்கத்தில்) சிந்தா என்றும், பாரசீகர்கள் அப்-இ-சிந்த் என்றும், கிரேக்கர்கள் இந்தோஸ் எனவும், ரோமானியர்கள் சிந்து என்றும், பஷ்தூன் அபாசிந்த் எனவும், அரேபியர்கள் அல்-சிந்து என்றும், சீனர்கள் சின்டோவை என்றும், ஜாவா மக்கள் சாத்ரி என்றும், பாளியில், சிந்து என்றால் "ஆறு, ஓடை" எனவும் குறிப்பாக சிந்து ஆற்றையும் குறிக்கிறது. சிந்து ஆற்றைக் குறிக்க ஆங்கிலத்தில் பயன்படுத்தும் சொல்லான இண்டஸ் (Indus) என்ற சொல் பண்டைய கிரேக்க ச்சொல்லான "Indós" (Ἰνδός) என்ற சொல்லின் உரோமானியமயமாக்களின் வடிவமாகும், இது பழைய பாரசீக வார்த்தையான "ஹிந்துஷ்" என்பதிலிருந்து கடன் பெறப்பட்டது, இது சமஸ்கிருத வார்த்தையான "சிந்து" விலிருந்து கடன் வாங்கப்பட்டது. மெகஸ்தினேசின் நூலான இண்டிகா என்ற பெயர், "Indós" (Ἰνδός) என்ற கிரேக்க சொல்லில் இருந்து வந்தது, மேலும் இதில் அலெக்சாந்தரின் படைகள் பெருவெள்ளம் கொண்ட இந்த ஆற்றை எவ்வாறு கடந்து சென்றது என்பது குறித்த சமகால வரலாற்றை விவரிக்கிறது. பண்டைய கிரேக்கர்கள் இந்தியர்களை (இன்றைய வடமேற்கு இந்தியா மற்றும் பாக்கிஸ்தான் மக்கள்) "Indói" (Ἰνδοί), என குறிப்பிட்டனர் இதற்கு "சிந்து மக்கள்" என்று பொருள். இந்தியா மற்றும் பாக்கிஸ்தானின் சிந்து மாகாணமும் தங்கள் பெயரை இந்த ஆற்றின் பெயரிலிருந்தே பெற்றன. ரிக்வேதமும் சிந்துவும் ரிக்வேதம் பல புராண ஆறுகளை விவரிக்கிறது, அதில் ஒன்று "சிந்து". ரிக்வேதத்தில் குறிப்பிப்பட்டுள்ள "சிந்து" என்பது இன்றைய சிந்து ஆறு என்று கருதப்படுகிறது, மேலும் அந்த நூலில் 176 முறை குறிப்பிடப்பட்டுள்ளது-பன்மையில் 95 முறை பன்மடங்கான அர்த்தத்தில் பயன்படுத்தப்படுகிறது. ரிக்வேதத்தில், குறிப்பிடத்தக்க பாடல்களில், நாடிஸ்டு சுக்மாவின் பாடலில் உள்ள ஆறுகளின் பட்டியலில், சிந்து ஆறு குறிப்பிடப்படுகிறது. ரிக்வேத பாடல்களில் குறிப்பிடப்பட்ட அனைத்து நதிகளுக்கும் பெண் பாலில் குறிப்பிடப்பட்டுள்ளது, ஆனால் "சிந்து" ஆற்றை ஆண்பாலாக குறிக்கிறது. சிந்து ஆறு ஒரு வலுவான வீரனாக கருதப்பட்டு மற்ற ஆறுகள் தேவதைகளாக பார்க்கப்பட்டும் பால், வெண்ணெய் ஆகியவற்றை விளைவிக்கும் பசுக்களுடன் ஒப்பிடப்பட்டுள்ளது. பிற பெயர்கள் இப்பகுதியில் உள்ள பிற மொழிகளில் இந்த ஆறானது, सिन्धु नद (சிந்த் நதி) என இந்தி மற்றும் நேபாளி மொழிகளிலும், سنڌو (சிந்து) சிந்தி மொழியிலும், سندھ (சிந்து) சாமுகி பஞ்சாபி, ਸਿੰਧ ਨਦੀ (சிந்த் நதி) குர்முகி பஞ்சாபி, اباسين (அபசின் லிட்டர் "ஆறுகளின் தந்தை") பஷ்தூ மொழியில், نهر السند (நஹார் அல்-சிந்து) அரபு மொழியில், སེང་གེ་གཙང་པོ། (சீங் ஜி கிட்சங் போ லிட். இதன் பொருள் "சிங்க ஆறு") திபெத்திய மொழி, 印度 (யிங்டு) சீன மொழியில், நிலாப் (Nilab) துருக்கிய மொழியில் என பல்வேறு மொழிகளில் அழைக்கப்படுகிறது. விளக்கம் சிந்து ஆறு பாக்கிஸ்தானின் பொருளாதாரத்துக்கு முதன்மையான நீர் ஆதாரங்களை வழங்குகிறது - குறிப்பாக நாட்டின் உணவுக் களஞ்சியமான பஞ்சாப் மாகாணத்தின் பெரும்பாலான விவசாய உற்பத்தியானது சிந்து ஆற்றை நம்பியுள்ளது. பஞ்சாப் என்ற சொல்லின் பொருள் "ஐந்து ஆறுகள் நிலம்" என்பதாகும், அந்த ஐந்து ஆறுகள் ஜீலம், செனாப், ராவி, பியாஸ், சத்லஜ் என்றும் அழைக்கப்படுகின்றன, இவை அனைத்தும் சிந்துவுடன் சேறுகின்றன. சிந்து ஆறானது பல கனரக தொழிற்சாலைகளுக்கு உதவியாக உள்ளது மற்றும் பாக்கிஸ்தானின் முதன்மை குடிநீர் ஆதாரமாகவும் உள்ளது. சிந்துவின் முதன்மையான நீர் ஆதாரம் திபெத்தில் உள்ளது; திபெத்தில் தோன்றிய சிந்து ஆறு, பின்னர் லடாக் மற்றும் பால்டிஸ்த் வழியாக வடமேற்குப் பகுதியில் காரகோரம் மலைக்கு தெற்கே கில்கித் நோக்கி செல்கிறது. ஷியோக், ஷிகார், கில்கிட் ஆகிய ஆறுகள் ஆறுகள் பனி ஆறுகளோடு முதன்மை ஆற்றில் வந்து சேர்கின்றன. பின்னர் இது பெஷாவர் மற்றும் ராவல்பிண்டிக்கு இடையே உள்ள மலைகளில் இருந்து தெற்கே வளைந்து செல்கிறது. நங்க பர்வதத்துக்கு அருகே ஆழமான பள்ளத்தாக்குகளை சிந்து ஆறு 4,500-5,200 மீட்டர் (15,000-17,000 அடி) ஆழத்தில் கடந்து செல்கிறது. இது ஹசாரா முழுவதும் விரைவாக ஓடுகிறது, மற்றும் டார்பெலா அணையால் இதன் நீர் கட்டுப்படுத்தப்படுகிறது. காபுல் ஆறு அட்டாக் அருகே இதனுடன் இணைகிறது. கடலுக்கு செல்லும் மீதமுள்ள பாதையில் எஞ்சியுள்ள பஞ்சாப் மற்றும் சிந்து பகுதிகளில், நதியின் ஓட்டம் மெதுவாகவும், பல கால்வாய்களாக பிரிந்ததாகவும் இருக்கும். இது மித்தன்கோட் பகுதியில் பஞ்ச்நாத் ஆறு இணைகிறது. இச்சங்கமத்துக்கு அப்பால், இந்த ஆறு காபூல் நதி, சிந்து நதி, பஞ்சாப் ஆறுகள் ஆகியவற்றின் நீரை எடுத்துச் செல்வதால், சத்நாத் நதி (சாத்தி = "ஏழு", நடி = "நதி") என்ற பெரைப் பெறுகிறது. ஜாம்ஷோராவாலைக் கடந்து, இது தட்டாவுக்கு அருகில் கடலில் சேர்கிறது. உலகின் சில நதிகளில் மட்டுமே காணப்படும் ஒன்றான கழிமுக அலைஏற்றம் சிந்து ஆற்றில் காணப்படுகிறது. இதன் நீராதாரமானது திபெத், இந்திய ஆளுகைக்கு உட்பட்ட ஜம்மு காஷ்மீர் மற்றும் இமாச்சல பிரதேசம் மற்றும் பாக்கிஸ்தானின் வடக்கு நிலங்கள் ஆகியபகுதிகளிலும், இமயமலை காரகோரம், இந்து குஷ் ஆகிய மலைகளில் உள்ள பனிக்கட்டி மற்றும் பனிப்பாறைகளால் இருந்து கிடைக்கிறது. ஆற்றின் நீர்பெருக்கானது பருவ காலத்துக்கு ஏற்ப மாறுபடுகிறது - குளிர்காலத்தில் நீர் பெரிதும் குறைந்து காணப்படும், சூலை முதல் செப்டம்பர் வரையிலான பருவ மழைக்காலத்தில் வெள்ளம் மிகுந்து காணப்படும். வரலாற்றுக்கு முந்தைய காலங்களில் இருந்து ஆற்றின் போக்கில் நிலையான மாற்றங்கள் ஏற்பட்டதற்கான சான்றுகள் உள்ளன - கட்ச் பாலைவனம் மற்றும் பன்னி புல்வெளிகளுக்கு அருகில் இருந்து மேற்கு நோக்கி திசைதிரும்பியது. இதனையும் காண்க பியாஸ் ஆறு ராவி ஆறு சத்லஜ் ஆறு ஜீலம் ஆறு மேற்கோள்கள் வெளி இணைப்புகள் Blankonthemap The Northern Kashmir Website Bibliography on Water Resources and International Law Peace Palace Library Northern Areas Development Gateway The Mountain Areas Conservancy Project Indus River watershed map (World Resources Institute) Indus Treaty Baglihar Dam issue Indus First raft and kayak descents of the Indus headwaters in Tibet Pulitzer Center on Crisis Reporting's project on water issues in South Asia ஆசிய ஆறுகள் ஜம்மு காஷ்மீர் ஆறுகள் சிந்துவெளி நாகரிகம் தொன்மவியல் ஆறுகள் இந்து தொன்மவியல் ஆறுகள் பாக்கித்தான் ஆறுகள்


பக்கம்:வழிகாட்டும் விளையாட்டு வீரர்கள்.pdf/18 - விக்கிமூலம் 16 எஸ். நவராஜ் செல்லையா கொண்டே இருப்பதைப் பார்த்து பலர் கேலி பேசத்தொடங் கினர்கள். எரிந்து கருகிப்போன என் கால்கள் பலம் அடை வதற்கு (Warm) நீண்ட நேரம் பிடிப்பதால்தான், இவ்வளவு பயிற்சிகளையும் செய்ய வேண்டியிருக்கிறது” என்று பதில் கூறிய கன்னிங்காம், அமெரிக்காவிலே சிறந்த ஒரு மைல் ஒட்டக்காரன்ை. 1936ம் ஆண்டு அமெரிக்க நாட்டின் பி ர தி நி தி யா க ஜெர்மனி சென்று 1500 மீட்டர் ஒட்டப்பந்தயத்தில் தங்கப் பதக்கம் பெறுகின்ற வாய்ப்பை மிக்கக் குறைந்த தூரத்தில் இழந்தாலும், இரண்டாவது இடத்தைப் பெற்று வெள்ளிப் பதக்கம் வாங்கிய வீரனகி சரித்திரம் படைத்தான். 'உடலில் குறையுள்ளவர்கள்தான், உலகில் அதிக சாதனை புரிகின்ருர்கள்’ என்று ஊர் ஊராகச் சென்று பிரச்சாரம் செய்து, தன்னை உதாரணமாக்கிக் காட்டினன். குறையானது உடலிலே இருந்தாலும் உள்ளத்திலே நிறைவான எண்ணம் இருந்தால், உலகில் பல சாதனைகளை நிகழ்த்திட முடியும் என்று உலகுக்கு உணர்த்திய கன்னிங்காம், ஒலிம்பிக் சரித் திரத்தில் மட்டுமல்ல, உ ல க த் தி லு ம் சிறந்த வீரர்களுக் கிடையே உன்னத மனிதனுக விளங்குகிருன். குறிப்பு:- சோழன் கரிகாலன், தீக்காயத்தால் கால்கருகி அப்பெயரைப் பெற்ருன். பின்னர் பெருமைமிக்க அரசனுக அரசாண்டான் என்று தமிழக வரலாறு கூறுகிறது. கன்னிங் காமும் கால் கருகி சிறந்த வீரனாக மாறியதால் கலங்காத கரிகாலன் என்று இங்கே அழைக்கப்பட்டிருக்கிருன். "https://ta.wikisource.org/w/index.php?title=பக்கம்:வழிகாட்டும்_விளையாட்டு_வீரர்கள்.pdf/18&oldid=644106" இருந்து மீள்விக்கப்பட்டது


கடந்த 24 மணி நேரத்தில் 30 பேர் பலி; இந்தியாவில் கொரோனாவால் பாதிக்கப்பட்டோர் எண்ணிக்கை 6,412 ஆக உயர்வு 2020-04-10@ 09:19:30 டெல்லி: உலகையே ஆட்டிப்படைக்கும் கொரோனா வைரஸ் இந்தியாவிலும் காட்டுத்தீ போல பரவி வருகிறது. ஆட்கொல்லி கொரோனா வைரஸால் இந்தியாவில் பாதிக்கப்பட்டோர் எண்ணிக்கை 6,412 ஆக அதிகரித்துள்ளது. கடந்த 24 மணிநேரத்தில் மட்டும் 547 பேர் புதிதாக பாதிக்கப்பட்டுள்ளனர். 30 பேர் உயிரிழந்துள்ளதாக மத்திய சுகாதார அமைச்சகம் அறிவித்துள்ளது. கொரோனாவால் இதுவரை 199 பேர் உயிரிழந்த நிலையில், 504 பேர் கொரோனா பிடியில் இருந்து குணமடைந்து வீடு திரும்பியுள்ளனர். இந்தியாவில், அதிகபட்சமாக மகாராஷ்டிராவில் 1364 பேருக்கு கொரோனா பாதிப்பு உறுதி செய்யப்பட்டுள்ளது. இதுவரை 97 பேர் உயிரிழந்துள்ளனர். 125 பேர் குணமடைந்துள்ளனர். அடுத்த இடத்தில் 834 பேருக்கு தொற்று பாதிப்புடன் தமிழகம் 2ம் இடத்தில் உள்ளது. 8 பேர் உயிரிழந்துள்ளனர். 21 பேர் குணமடைந்துள்ளனர். மாநில வாரியாக விவரம்: அசாமில் 29 பேருக்கு பாதிப்பு; 0 பேர் பலி; 0 பேர் குணமடைந்தது. பிகாரில் 39 பேருக்கு பாதிப்பு; 1 பேர் பலி; 0 பேர் குணமடைந்தது. சண்டிகரில் 18 பேருக்கு பாதிப்பு; 0 பேர் பலி; 7 பேர் குணமடைந்தது. சட்டிஸ்கரில் 10 பேருக்கு பாதிப்பு; 0 பேர் பலி; 9 பேர் குணமடைந்தது. கோவாவில் 7 பேருக்கு பாதிப்பு; 0 பேர் பலி; 0 பேர் குணமடைந்தது. குஜராத்தில் 241 பேருக்கு பாதிப்பு; 17 பேர் பலி; 26 பேர் குணமடைந்தது. அரியானாவில் 169 பேருக்கு பாதிப்பு; 3 பேர் பலி; 29 பேர் குணமடைந்தது. டெல்லியில் 720 பேருக்கு பாதிப்பு; 12 பேர் பலி; 25 பேர் குணமடைந்தது. திரிபுராவில் 1 பேருக்கு பாதிப்பு; 0 பேர் பலி; 0 பேர் குணமடைந்தது. கேரளாவில் 357 பேருக்கு பாதிப்பு; 2 பேர் பலி; 96 பேர் குணமடைந்தது. ராஜஸ்தானில் 463 பேருக்கு பாதிப்பு; 3 பேர் பலி; 21 பேர் குணமடைந்தது. ஜார்கண்டில் 13 பேருக்கு பாதிப்பு; 1 பேர் பலி; 0 பேர் குணமடைந்தது. லடாக்கில் 15 பேருக்கு பாதிப்பு; 0 பேர் பலி; 10 பேர் குணமடைந்தது. மணிப்பூரில் 2 பேருக்கு பாதிப்பு; 0 பேர் பலி; 1 பேர் குணமடைந்தது. மிஸ்ரோமில் 1 பேருக்கு பாதிப்பு; 0 பேர் பலி; 0 பேர் குணமடைந்தது. ஒடிசாவில் 44 பேருக்கு பாதிப்பு; 1 பேர் பலி; 2 பேர் குணமடைந்தது. பாணடிச்சேரி 5 பேருக்கு பாதிப்பு; 0 பேர் பலி; 1 பேர் குணமடைந்தது. ஜம்மு காஷ்மீரில் 158 பேருக்கு பாதிப்பு; 4 பேர் பலி; 4 பேர் குணமடைந்தது. கர்நாடகாவில் 181 பேருக்கு பாதிப்பு; 5 பேர் பலி; 28 பேர் குணமடைந்தது. பாஞ்சாபில் 101 பேருக்கு பாதிப்பு; 8 பேர் பலி; 4 பேர் குணமடைந்தது. தெலுங்கானாவில் 442 பேருக்கு பாதிப்பு; 7 பேர் பலி; 35 பேர் குணமடைந்தது. உத்தரகண்ட்டில் 35 பேருக்கு பாதிப்பு; 0 பேர் பலி; 5 பேர் குணமடைந்தது. மேற்கு வங்கத்தில் 116 பேருக்கு பாதிப்பு; 5 பேர் பலி; 16 பேர் குணமடைந்தது. ஆந்திரப்பிரதேசத்தில் 348 பேருக்கு பாதிப்பு; 4 பேர் பலி; 6 பேர் குணமடைந்தது. மத்தியப்பிரதேசத்தில் 259 பேருக்கு பாதிப்பு; 16 பேர் பலி; 0 பேர் குணமடைந்தது. உத்தரப்பிரதேசத்தில் 410 பேருக்கு பாதிப்பு; 4 பேர் பலி; 31 பேர் குணமடைந்தது. அருணாச்சலப்பிரதேசத்தில் 1 பேருக்கு பாதிப்பு; 0 பேர் பலி; 0 பேர் குணமடைந்தது. இமாச்சலப்பிரதேசத்தில் 18 பேருக்கு பாதிப்பு; 1 பேர் பலி; 2 பேர் குணமடைந்தது. அந்தமானில் நிக்கோபார் தீவுகளில் 11 பேருக்கு பாதிப்பு; 0 பேர் பலி; 0 பேர் குணமடைந்தது. மேலும் செய்திகள் தனியார் மருத்துவமனையில் பணியாற்றியவர் நெல்லூரில் கொரோனாவுக்கு டாக்டர் பலி: சிகிச்சை அளிக்க முன்வராத அரசு மருத்துவர்கள் குப்பையை அகற்றிய அமைச்சர் 81 கோடி பயனாளிகளுக்கு வழங்கலாம் 9 மாதங்களுக்கு தேவையான உணவு தானியம் கையிருப்பு: ராம்விலாஸ் பஸ்வான் தகவல் இந்தியாவில் பலி எண்ணிக்கை 273 ஆக உயர்ந்தது: பாதிப்பு 8,356 காலரா பரவியபோது மாஸ்க், கையுறை அணியாமல் வங்கதேசத்தில் சிகிச்சை அளித்தேன்: நினைவு கூர்ந்தார் தஸ்லிமா நஸ்ரீன் அகமதாபாத்தில் அதிரடி: முகக்கவசம் அணியாவிட்டால் 5,000 அபராதம், 3 ஆண்டு சிறை - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


வேறு மொழிகள் | தமிழ்ப் பகுதி | ஆங்கிலப் பகுதி கம்யூனிஸ்டுக் கட்சி அறிக்கை (கார்ல் மார்க்ஸ், ஃபிரெடெரிக் ஏங்கெல்ஸ்) தமிழாக்கம்: மு.சிவலிங்கம் அத்தியாயம்-2 பாட்டாளிகளும் கம்யூனிஸ்டுகளும் ஒட்டுமொத்தப் பாட்டாளிகளுடன் கம்யூனிஸ்டுகள் கொண்டுள்ள உறவு எத்தகையது? கம்யூனிஸ்டுகள் ஏனைய தொழிலாளி வர்க்கக் கட்சிகளுக்கு எதிரான ஒரு தனிக் கட்சியாக அமையவில்லை. கம்யூனிஸ்டுகளுக்கு ஒட்டுமொத்தப் பாட்டாளி வர்க்கத்தின் நலன்களைத் தவிர வேறு தனிப்பட்ட நலன்கள் கிடையாது. பாட்டாளி வர்க்க இயக்கத்தை வடிவமைக்கவும் வார்த்தெடுக்கவும் அவர்கள் தமது சொந்தக் குறுங்குழுவாதக் கோட்பாடுகள் எவற்றையும் வகுத்துக் கொள்ளவில்லை. கம்யூனிஸ்டுகளை ஏனைய தொழிலாளி வர்க்கக் கட்சிகளிடமிருந்து வேறுபடுத்திக் காட்டுபவை பின்வருவன மட்டும்தாம்: (1) வெவ்வேறு நாடுகளில் நடைபெறும் பாட்டாளிகளின் தேசியப் போராட்டங்களில், கம்யூனிஸ்டுகள் எந்தவொரு தேசிய இனத்தையும் சாராமல், பாட்டாளி வர்க்கம் முழுமைக்கும் உரிய பொதுவான நலன்களைச் சுட்டிக்காட்டி, முன்னணிக்குக் கொண்டு வருகின்றனர். (2) முதலாளித்துவ வர்க்கத்துக்கு எதிரான தொழிலாளி வர்க்கப் போராட்டம் கடந்து செல்ல வேண்டிய பல்வேறு வளர்ச்சிக் கட்டங்களிலும், எங்கும் எப்போதும் கம்யூனிஸ்டுகள் ஒட்டுமொத்த இயக்கத்தின் நலன்களையே முன்வைக்கின்றனர். எனவே, கம்யூனிஸ்டுகள் ஒருபுறம் நடைமுறை ரீதியில், ஒவ்வொரு நாட்டிலுமுள்ள தொழிலாளி வர்க்கக் கட்சிகளில், மிகவும் முன்னேறிய, மிகவும் உறுதி வாய்ந்த பிரிவாக, மற்றவர்கள் அனைவரையும் முன்னோக்கி உந்தித் தள்ளுகின்ற பிரிவாக உள்ளனர். மறுபுறம் தத்துவ ரீதியில், கம்யூனிஸ்டுகள் பாட்டாளி வர்க்கத்தின் பெருந்திரளினருக்கு இல்லாத ஓர் அனுகூலத்தை, அதாவது, பாட்டாளி வர்க்க இயக்கத்தின் திசைவழியையும், நிலைமைகளையும், இறுதியில் ஏற்படும் பொதுவான விளைவுகளையும் தெளிவாகப் புரிந்து கொள்ளும் அனுகூலத்தைப் பெற்றுள்ளனர். கம்யூனிஸ்டுகளுடைய உடனடி நோக்கம், மற்றெல்லாப் பாட்டாளி வர்க்கக் கட்சிகளின் உடனடி நோக்கம் எதுவோ அதுவேதான். பாட்டாளிகளை ஒரு வர்க்கமாகக் கட்டியமைத்தல், முதலாளித்துவ மேலாதிக்கத்தை வீழ்த்துதல், பாட்டாளி வர்க்கம் அரசியல் அதிகாரத்தை வென்றெடுத்தல் ஆகியவைதாம். கம்யூனிஸ்டுகளின் தத்துவ முடிவுகள், யாரோ ஒரு வருங்கால உலகளாவிய சீர்திருத்தவாதி தோற்றுவித்த அல்லது கண்டுபிடித்த கருத்துகளையோ கோட்பாடுகளையோ எந்த வகையிலும் அடிப்படையாகக் கொண்டிருக்கவில்லை. நடந்துவரும் வர்க்கப் போராட்டத்திலிருந்தும், நம் கண்ணெதிரிலேயே நிகழ்ந்து கொண்டிருக்கும் வரலாற்று இயக்கத்திலிருந்தும், கிளர்ந்தெழும் மெய்யான உறவுகளையே இந்தத் தத்துவ முடிவுகள் பொதுப்படையான வாசகங்களில் எடுத்துரைக்கின்றன. நிலவிவரும் சொத்துடைமை உறவுகளை ஒழிப்பதென்பது கம்யூனிசத்தின் தனித்துநிற்கும் ஒரு கூறே அல்ல. வரலாற்று நிலைமைகளில் ஏற்படும் மாற்றத்தின் விளைவாக, கடந்த காலத்தில் சொத்துடைமை உறவுகள் யாவும், தொடர்ந்தாற்போல் வரலாற்று ரீதியான மாற்றத்துக்கு உட்பட்டே வந்துள்ளன. எடுத்துக்காட்டாக, ஃபிரெஞ்சுப் புரட்சி நிலப்பிரபுத்துவச் சொத்துடைமையை ஒழித்துக் கட்டி, முதலாளித்துவச் சொத்துடைமைக்கு வழிவகுத்தது. கம்யூனிசத்தின் தனித்து விளங்கும் சிறப்புக்கூறு, பொதுப்படையாகச் சொத்துடைமையை ஒழிப்பதன்று, முதலாளித்துவச் சொத்துடைமையை ஒழிப்பதே ஆகும். ஆனால், நவீன முதலாளித்துவத் தனியார் சொத்துடைமை என்பது, வர்க்கப் பகைமைகளையும், சிலர் பலரைச் சுரண்டுவதையும் அடிப்படையாகக் கொண்டு, பொருள்களை உற்பத்தி செய்து, கையகப்படுத்திக் கொள்ளும் அமைப்புமுறையின் முடிவான, மிகவும் முழுமையான வெளிப்பாடாகும். இந்தப் பொருளில், கம்யூனிஸ்டுகளின் கொள்கையைத் ’தனியார் சொத்துடைமை ஒழிப்பு’ என்னும் ஒரே வாக்கியத்தில் சுருக்கிக் கூறிவிடலாம். ஒரு மனிதன் தன் சொந்த உழைப்பின் பலனை அவனுடைய தனிப்பட்ட சொத்தாக்கிக் கொள்ளும் உரிமையைக் கம்யூனிஸ்டுகளாகிய நாங்கள் ஒழிக்க விரும்புவதாகப் பழித்துரைக்கப்படுகிறோம். இந்தத் தனிப்பட்ட சொத்துதான் தனிநபர் சுதந்திரம், செயல்பாடு, தற்சார்பு ஆகியவை அனைத்துக்கும் அடிப்படை என்றும் சொல்லப்படுகிறது. பாடுபட்டுப் பெற்ற, சுயமாகச் சேர்த்த, சுயமாகச் சம்பாதித்த சொத்து! முதலாளித்துவச் சொத்து வடிவத்துக்கு முன்பிருந்த சொத்து வடிவமான சிறு கைவினைஞர், சிறு விவசாயி ஆகியோரின் சொத்தினையா குறிப்பிடுகிறீர்கள்? அதை ஒழிக்க வேண்டிய தேவை இல்லை. தொழில்துறை வளர்ச்சியானது அதைப் பெருமளவுக்கு ஏற்கெனவே அழித்து விட்டது, இன்றுவரை நாள்தோறும் தொடர்ந்து அழித்துக் கொண்டிருக்கிறது. அல்லது, நவீன கால முதலாளித்துவத் தனியார் சொத்தினைக் குறிப்பிடுகிறீர்களா? ஆனால், கூலியுழைப்பு தொழிலாளிக்கு ஏதேனும் சொத்தினை உருவாக்கியுள்ளதா? துளியும் கிடையாது. கூலியுழைப்பு மூலதனத்தைப் படைக்கிறது. மூலதனம் என்பது ஒருவகையான சொத்துடைமை ஆகும். அதாவது, இந்தவகைச் சொத்துடைமை கூலியுழைப்பைச் சுரண்டுகிறது. மேலும், அதற்கு, மறுபடியும் சுரண்டப் புதிதாகக் கூலியுழைப்பு கிடைக்கின்ற நிலைமை நிலவ வேண்டும், இல்லையேல் அது தன்னைப் பெருக்கிக் கொள்ள முடியாது. சொத்துடைமை அதன் இன்றைய வடிவில், மூலதனத்துக்கும் கூலியுழைப்புக்கும் இடையேயான பகைமையை அடிப்படையாகக் கொண்டதாகும். இந்தப் பகைமையின் இரண்டு பக்கங்களையும் பரிசீலிப்போம். முதலாளியாக இருப்பதற்கு உற்பத்தியில் தனக்கே உரிய சொந்த அந்தஸ்தை மட்டுமின்றி, ஒரு சமூக அந்தஸ்தையும் பெற்றிருக்க வேண்டும். மூலதனம் என்பது கூட்டுச் செயல்பாட்டின் விளைவுப் பொருள். சமுதாயத்தின் பல உறுப்பினர்களது ஒன்றுபட்ட செயலால் மட்டுமே, இன்னும் சொல்லப் போனால், சமுதாயத்தின் அனைத்து உறுப்பினர்களது ஒன்றுபட்ட செயலால் மட்டுமே மூலதனத்தை இயங்க வைக்க முடியும். ஆக, மூலதனம் என்பது ஒருவரின் தனிப்பட்ட சக்தியல்ல; அது ஒரு சமூக சக்தியாகும். எனவே, மூலதனம் பொதுச் சொத்தாக, சமுதாயத்தின் அனைத்து உறுப்பினர்களின் சொத்தாக மாற்றப்படும்போது, அதன்மூலம் தனிநபர் சொத்து சமூகச் சொத்தாக மாற்றப்படவில்லை. சொத்துடைமையின் சமூகத் தன்மை மட்டுமே மாற்றப்படுகிறது. அது தன் வர்க்கத் தன்மையை இழந்து விடுகிறது. இனி கூலியுழைப்பை எடுத்துக் கொள்வோம். கூலியுழைப்பின் சராசரி விலைதான் குறைந்தபட்சக் கூலியாகும். அதாவது, தொழிலாளியைத் தொழிலாளியாகக் குறைந்தபட்ச வாழ்க்கை நிலைமையில் தொடர்ந்து வாழவைக்க அத்தியாவசியமாகத் தேவைப்படும் பிழைப்புச் சாதனங்களின் அந்த அளவே குறைந்தபட்சக் கூலியாகும். ஆக, கூலித் தொழிலாளி தன் உழைப்பின் மூலம் ஈட்டுவது, தொடர்ந்து உயிர்வாழவும், குறைந்தபட்ச வாழ்வாதாரத்தை மறுஉற்பத்தி செய்வதற்கும் மட்டுமே போதுமானது. இவ்வாறு உழைப்பின் உற்பத்திப் பொருள்களைத் தனிநபர் கையகப்படுத்திக் கொள்ளும் இந்த முறையானது, மனித வாழ்வின் பராமரிப்புக்காகவும் மறுஉற்பத்திக்காகவும் வேண்டியதை மட்டுமே அளிக்கிறது; உபரி எதையும் விட்டுவைப்பதில்லை; அதனால் பிறர் உழைப்பின்மீது அதிகாரம் செலுத்திட முடிகிறது. இந்தத் தனிநபர் கையகப்படுத்தல் முறையை ஒழிக்க நாங்கள் ஒருக்காலும் விரும்பவில்லை. நாங்கள் ஒழிக்க விரும்புவதெல்லாம் இந்தக் கையகப்படுத்தல் முறையிலுள்ள இழிவான தன்மையைத்தான். இந்த முறையின்கீழ், மூலதனத்தைப் பெருக்குவதற்காக மட்டுமே தொழிலாளி வாழ்கிறான். ஆளும் வர்க்கத்தின் நலனுக்குத் தேவைப்படும்வரை மட்டுமே தொழிலாளி வாழ அனுமதிக்கப்படுகிறான். முதலாளித்துவ சமுதாயத்தில், உயிருள்ள உழைப்பு என்பது [அதாவது வாழுகின்ற தொழிலாளி என்பவன்] திரட்டி வைக்கப்பட்டுள்ள உழைப்பைப் பெருக்குவதற்கான ஒரு சாதனம் மட்டுமே. கம்யூனிச சமுதாயத்தில், திரட்டி வைக்கப்பட்டுள்ள உழைப்பு என்பது தொழிலாளியின் வாழ்க்கையை விரிவாக்கவும், வளமாக்கவும், மேம்படுத்துவுமான ஒரு சாதனம் மட்டுமே. ஆக, முதலாளித்துவ சமுதாயத்தில் கடந்த காலம் நிகழ்காலத்தின் மீது ஆதிக்கம் செலுத்துகிறது. கம்யூனிச சமுதாயத்தில் நிகழ்காலம் கடந்த காலத்தின் மீது ஆதிக்கம் செலுத்தும். முதலாளித்துவ சமுதாயத்தில் மூலதனம் சுயேச்சையானதாக, தனித்தன்மை கொண்டதாக விளங்குகிறது. அதே வேளையில், உயிருள்ள மனிதன் சுயேச்சையற்றவனாக, தனித்தன்மை இல்லாதவனாக இருக்கிறான். மேலும், இந்த நிலைமையை ஒழிப்பதைத்தான் தனித்தன்மையையும், சுதந்திரத்தையும் ஒழிப்பதாக முதலாளித்துவவாதிகள் கூறுகின்றனர்! அதுவும் சரியே. முதலாளித்துவத் தனித்தன்மையையும், முதலாளித்துவ சுயேச்சை நிலையையும், முதலாளித்துவ சுதந்திரத்தையும் ஒழிப்பதுதான் [கம்யூனிஸ்டுகளின்] குறிக்கோள் என்பதில் ஐயமில்லை. தற்போதுள்ள முதலாளித்துவ உற்பத்தி உறவுகளின்கீழ், சுதந்திரம் என்பதற்கு சுதந்திரமான வணிகம், சுதந்திரமான விற்பனையும் வாங்குதலும் என்றே பொருளாகும். ஆனால், விற்பனையும் வாங்குதலும் மறையுமாயின் சுதந்திரமான விற்பனையும் வாங்குதலும்கூட மறைந்து போகும். சுதந்திரமான விற்பனை, வாங்குதல் பற்றிய இந்தப் பேச்சுக்கும், பொதுவாகச் சுதந்திரம் குறித்து நமது முதலாளித்துவ வர்க்கத்தினர் பேசும் ஏனைய ”சவடால் வசனங்களுக்கும்” ஏதேனும் பொருள் இருக்குமாயின், அது மத்திய காலத்துக் கட்டுப்படுத்தப்பட்ட விற்பனை, வாங்குதலுடனும், கட்டுண்ட வணிகர்களுடனும் வேறுபடுத்திப் பார்க்கும்போது மட்டும்தான். ஆனால், விற்பனையையும் வாங்குதலையும், முதலாளித்துவ உற்பத்தி உறவுகளையும், முதலாளித்துவ வர்க்கத்தையுமே கம்யூனிச வழியில் ஒழிப்பதற்கு எதிராக வைத்துப் பேசப்படும்போது இந்தப் பேச்சுகளுக்கு பொருளேதும் கிடையாது. தனியார் சொத்துடைமையை ஒழித்துக்கட்டும் எங்கள் நோக்கம் கண்டு நீங்கள் திகிலடைந்துள்ளீர்கள். ஆனால், இப்போதைய உங்கள் சமுதாயத்தில், மக்கள் தொகையில் பத்தில் ஒன்பது பங்கினரின் தனிச் சொத்துடைமை ஏற்கெனவே ஒழிக்கப்பட்டு விட்டது. ஒருசிலரிடம் தனிச்சொத்து இருப்பதற்கு ஒரே காரணம் இந்தப் பத்தில் ஒன்பது பங்கினரின் கைகளில் அது இல்லாமல் ஒழிந்ததுதான். ஆக, சமுதாயத்தின் மிகப் பெரும்பான்மையினருக்கு எந்தச் சொத்தும் இல்லாத நிலையைத் தான் நிலவுதற்குரிய அவசிய நிபந்தனையாகக் கொண்ட ஒரு சொத்துடைமை வடிவத்தை ஒழிக்க எண்ணியுள்ளோம் என்று எங்களைப் பழித்துரைக்கிறீர்கள். சுருங்கக் கூறின், உங்களுடைய சொத்துடைமையை ஒழிக்க விரும்புகிறோம் என்று பழித்துரைக்கிறீர்கள். ஆம், அது மிகச் சரியே. உண்மையில் அதுவேதான் நாங்கள் எண்ணியுள்ளது. உழைப்பை மூலதனம், பணம் அல்லது வாடகையாகவோ, ஏகபோகமாக்கிக் கொள்வதற்குத் தகுதியுடைய ஒரு சமூக சக்தியாகவோ இனி மாற்ற முடியாமல் போகின்ற கணம் முதற்கொண்டு, அதாவது, தனிநபரின் சொத்தினை முதலாளித்துவச் சொத்தாக, மூலதனமாக, இனி மாற்ற முடியாமல் போகின்ற கணம் முதற்கொண்டே [ஒரு தனிநபரின்] தனித்தன்மை மறைந்துவிடுவதாக நீங்கள் கூறுகிறீர்கள். எனவே, ”தனிநபர்” என்று நீங்கள் குறிப்பிடும்போது, முதலாளியைத் தவிர, நடுத்தர வர்க்கச் சொத்துடைமையாளரைத் தவிர, வேறெவரையும் குறிப்பிடவில்லை என்பதை நீங்கள் ஒப்புக் கொண்டாக வேண்டும். உண்மையில் இந்தத் தனிநபர் துடைதெறியப்படத்தான் வேண்டும்; இத்தகைய தனிநபர் உருவாக முடியாதபடி செய்யத்தான் வேண்டும். கம்யூனிசம் எந்த மனிதனிடமிருந்தும் சமுதாயத்தின் உற்பத்திப் பொருள்களைத் கையகப்படுத்திக் கொள்ளும் அதிகாரத்தைப் பறிக்கவில்லை. கம்யூனிசம் செய்வதெல்லாம், அந்தக் கையகப்படுத்தல் மூலமாக மற்றவரின் உழைப்பை அடிமைப்படுத்தும் அதிகாரத்தைத்தான் அவனிடமிருந்து பறிக்கிறது. தனியார் சொத்துடைமையை ஒழித்தவுடன் அனைத்து வேலைகளும் நின்றுவிடும் என்றும், உலகளாவிய ஒரு சோம்பல்தனம் நம்மைப் பீடித்துவிடும் என்றும் ஆட்சேபணை எழுப்பப்படுகிறது. இக்கூற்று உண்மையெனில், முதலாளித்துவ சமுதாயம் நெடுநாட்களுக்கு முன்பே முழுச் சோம்பேறித்தனத்தில் மூழ்கி மடிந்திருக்க வேண்டும். ஏனெனில், முதலாளித்துவ சமுதாயத்தின் உறுப்பினர்களில், உழைப்பவர்கள் சொத்து எதுவும் சேர்ப்பதில்லை, சொத்துகளைச் சேர்ப்பவர்கள் உழைப்பதில்லை. இந்த ஆட்சேபணை முழுவதுமே, ‘எப்போது எந்த மூலதனமும் இனி இல்லை என்று ஆகிறதோ, அப்போது எந்தக் கூலியுழைப்பும் இருக்க முடியாது’ என்கிற ஒரே விஷயத்தைத் திரும்பத் திரும்ப வெவ்வேறு சொற்களில் கூறுவதன் இன்னொரு வடிவமே ஆகும். வாழ்வாதாரப் பொருள்களில் கம்யூனிச முறையிலான உற்பத்திக்கும், ஒதுக்கீட்டுக்கும் எதிராக வலியுறுத்தப்படும் அனைத்து ஆட்சேபணைகளும், அவ்வாறே, அறிவுசார் படைப்புகளில் கம்யூனிச முறையிலான உற்பத்திக்கும், ஒதுக்கீட்டுக்கும் எதிராகவும் எழுப்பப்படுகின்றன. முதலாளித்துவவாதிக்கு வர்க்கச் சொத்துடைமை மறைந்துபோவது உற்பத்தியே மறைந்துபோவதாக ஆகிறது; அதைப்போலவே வர்க்கக் கலாசாரம் மறைந்துபோவது அவருக்கு அனைத்துக் கலாசாரமும் மறைந்துபோவதற்கு ஒப்பாகின்றது. எந்தக் கலாச்சாரத்தின் இழப்புக்காக அவர் அழுது புலம்புகிறாரோ, அந்தக் கலாசாரம், மிகப் பெரும்பான்மையினருக்கு, வெறுமனே ஓர் எந்திரம்போல் செயல்படுவதற்கான பயிற்சியாகவே இருக்கிறது. ஆனால், சுதந்திரம், கலாச்சாரம், சட்டம் போன்றவை பற்றியெல்லாம் நீங்கள் கொண்டுள்ள முதலாளித்துவக் கருதுகோள்களின் அளவீடுகளைக் கொண்டு, நாங்கள் கருதியுள்ள முதலாளித்துவச் சொத்துடைமை ஒழிப்பினை நீங்கள் மதிப்பீடு செய்யும்வரை எங்களுடன் சர்ச்சைக்கு வர வேண்டாம். உங்கள் வர்க்கத்தின் எண்ணத்தை அனைவருக்குமான சட்டமாக ஆக்கி இருப்பதே உங்களுடைய சட்டநெறியாக உள்ளது. . அந்த எண்ணத்தின் சாரமான பண்பும் திசைவழியும் உங்கள் வர்க்கம் நிலவுதற்குரிய பொருளாதார உறவுகளால் தீர்மானிக்கப்படுகின்றன. அதுபோன்றே, உங்களுடைய கருத்துகள் எல்லாமே உங்களுடைய முதலாளித்துவ உற்பத்தி உறவுகளிலிருந்தும், முதலாளித்துவச் சொத்துடைமை உறவுகளிலிருந்தும் கிளைத்தெழுகின்றவைதாம். உங்களுடைய இன்றைய உற்பத்தி முறையிலிருந்தும், சொத்துடைமை வடிவிலிருந்தும் உதித்தெழும் சமூக அமைப்பு வடிவங்கள், உற்பத்தியின் முன்னேற்றப் பாதையில் தோன்றி மறையும் வரலாற்று ரீதியான உறவுகளாகும். இவற்றை, என்றும் நிரந்தரமான இயற்கை விதிகளாகவும் பகுத்தறிவு விதிகளாகவும் மாற்றும்படி, உங்களின் தன்னலம் சார்ந்த தவறான கருத்தோட்டம் உங்களைத் தூண்டுகிறது. உங்களுக்கு முன்பிருந்த ஆளும் வர்க்கங்கள் அனைத்தும் கொண்டிருந்த அதே தவறான கருத்தோட்டத்தையே நீங்களும் கொண்டுள்ளீர்கள். பண்டைக்காலச் சொத்துடைமை விஷயத்தில் நீங்கள் தெளிவாகக் காண்பதை, நிலப்பிரபுத்துவச் சொத்துடைமை விஷயத்தில் நீங்கள் ஒப்புக்கொள்வதை, உங்களின் சொந்த முதலாளித்துவ வடிவச் சொத்துடைமை விஷயத்தில் ஒப்புக்கொள்ள முடியாதபடி தடுக்கப்பட்டுள்ளீர்கள் என்பது உண்மையே. குடும்ப ஒழிப்பு! கம்யூனிஸ்டுகளுடைய இந்த இகழ்மிக்க முன்மொழிவு குறித்து, அதிதீவிரக் கொள்கையினரும்கூடக் கொதித்தெழுகின்றனர். முதலாளித்துவக் குடும்பமாகிய இன்றைய குடும்பம், எந்த அடித்தளத்தின் மீது எழுப்பப்பட்டுள்ளது? மூலதனத்தின் மீது, தனியார் இலாபத்தின் மீது [எழுப்பப்பட்டுள்ளது]. இந்தக் குடும்பம், முழுதும் வளர்ச்சி பெற்ற வடிவில், முதலாளித்துவ வர்க்கத்தார் இடையில் மட்டுமே நிலவுகிறது. ஆனால் இந்த நிலைமையின் நிரப்புக் கூறாக (complement) பாட்டாளிகள் இடையில் அனேகமாகக் குடும்ப அமைப்பு இல்லாதிருப்பதையும், [சமுதாயத்தில்] வெளிப்படையான விபச்சாரத்தையுமே காண முடிகிறது. முதலாளித்துவக் குடும்பத்தின் நிரப்புக் கூறு மறையும்போது, முதலாளித்துவக் குடும்பமும் இயல்பாகவே மறைந்து போகும். மூலதனம் மறையும்போது இரண்டுமே மறைந்து போகும். குழந்தைகளை அவர்களின் பெற்றோர் சுரண்டுவதைத் தடுத்து நிறுத்த விரும்புகிறோம் என்றா எங்கள்மீது குற்றம் சாட்டுகிறீர்கள்? [அவ்வாறெனில்] இந்தக் குற்றத்தை நாங்கள் ஒப்புக் கொள்கிறோம். ஆனால், நாங்கள் வீட்டுக் கல்விக்குப் பதிலாகச் சமூகக் கல்வியைப் புகுத்தும்போது, [மனித] உறவுகளிலேயே மிகவும் புனிதமானவற்றை நாங்கள் அழிப்பதாகக் கூறுவீர்கள். உங்களுடைய கல்வி மட்டும் என்னவாம்? அதுவும் சமூகக் கல்விதானே? எந்தச் சமூக நிலைமைகளின்கீழ் நீங்கள் கல்வி போதிக்கிறீர்களோ அந்த நிலைமைகளாலும், பள்ளிக்கூடங்கள் மற்றும் இன்னபிறவற்றின் வழியாக சமுதாயம் மேற்கொள்ளும் நேரடி அல்லது மறைமுகத் தலையீட்டாலும் அக்கல்வி தீர்மானிக்கப்பட வில்லையா? கல்வியில் சமுதாயத்தின் தலையீடு என்பதைக் கம்யூனிஸ்டுகள் புதிதாகக் கண்டுபிடித்துவிடவில்லை. அந்தத் தலையீட்டின் தன்மையை மாற்றவும், ஆளும் வர்க்கத்தின் செல்வாக்கிலிருந்து கல்வியை மீட்கவுமே கம்யூனிஸ்டுகள் முயல்கின்றனர். நவீனத் தொழில்துறையின் செயல்பாட்டால் பாட்டாளிகளிடையே குடும்பப் பிணைப்புகள் அனைத்தும் அறுத்தெறியப்படுகின்றன; பாட்டாளிகளின் குழந்தைகள் சாதாரண வணிகப் பொருள்களாகவும், உழைப்புக் கருவிகளாகவும் மாற்றப்படுகின்றனர். இந்தப் போக்கு எந்த அளவுக்கு அதிகரிக்கிறதோ அந்த அளவுக்கு, குடும்பம், கல்வி பற்றியும், பெற்றோர், குழந்தை இடையிலான புனித உறவு பற்றியும் முதலாளித்துவவாதிகள் பேசும் பகட்டான பேச்சுகள் அதிகமாக அருவருப்பூட்டுகின்றன. ஆனால், கம்யூனிஸ்டுகளாகிய நீங்கள் பெண்களைப் பொதுவாக்கி விடுவீர்கள் என்று ஒட்டுமொத்த முதலாளித்துவ வர்க்கமும் ஒரே குரலில் கூக்குரலிடுகிறது. முதலாளித்துவவாதி தன் மனைவியை வெறும் உற்பத்திக் கருவியாகவே பார்க்கிறான். உற்பத்திக் கருவிகள் அனைவருக்கும் பொதுவாகப் பயன்படப் போகின்றன என்று கேள்விப்படுகிறான். அனைவருக்கும் பொதுவாகிப் போகும் அதே கதி, பெண்களுக்கும் நேரும் என்கிற முடிவுக்கு வருகிறான். இயல்பாகவே, இந்த முடிவைத் தவிர வேறெந்த முடிவுக்கும் அவனால் வர இயாலாது. பெண்கள் வெறும் உற்பத்திக் கருவிகளாக இருக்கும் நிலையை ஒழித்துக் கட்டுவதுதான் உண்மையான நோக்கமாக இருக்கும் என்று ஓர் ஐயமாகக்கூட அவனுக்கு எழவில்லை. மற்றபடி, கம்யூனிஸ்டுகள் பகிரங்கமாகவும் அதிகாரபூர்வமாகவும் பெண்களைப் பொதுவாக்கப் போகிறார்கள் எனப் பாசாங்கு செய்து, நமது முதலாளித்துவவாதிகள் தார்மீகச் சீற்றம் கொள்வதைக் காட்டிலும் நகைக்கத் தக்கது வேறொன்றும் இல்லை. கம்யூனிஸ்டுகள் பெண்களைப் பொதுவாக்கத் தேவையில்லை. அனேகமாக நீண்ட நெடுங்காலந்தொட்டே அது நிலவி வந்துள்ளது. நமது முதலாளித்துவவாதிகள் சாதாரண விபசாரிகளிடம் போவதைச் சொல்லவே வேண்டாம். அவர்கள் தமது பிடியிலுள்ள பாட்டாளிகளின் மனைவிகள், மகள்கள் ஆகியோருடன் திருப்தி அடையாமல், தமக்குள் ஒருவர் மனைவியை ஒருவர் பெண்டாளுவதில் ஆகப்பெரும் இன்பம் காண்கிறார்கள். முதலாளித்துவத் திருமணம் என்பது நடைமுறையில் மனைவியரைப் பொதுவாக்கிக்கொள்ளும் ஒரு முறையே ஆகும். எனவே, மிஞ்சிப் போனால், கள்ளத்தனமாக திரைமறைவில் பெண்களைப் பொதுவாக்கும் நடைமுறைக்குப் பதிலாக, வெளிப்படையான சட்டபூர்வமான முறையை அறிமுகப்படுத்த விரும்புகிறார்கள் எனக் கம்யூனிஸ்டுகள் மீது பழிசுமத்துவது சாத்தியம். மற்றபடி, இன்றைய உற்பத்தி அமைப்புமுறை ஒழிக்கப்படும்போது, அந்த அமைப்பிலிருந்து உதித்தெழுந்த, பெண்களைப் பொதுவாக்கும் முறையும், அதாவது பொதுவான விபசாரம், தனிப்பட்ட விபசாரம் இரண்டும், கூடவே ஒழிந்தாக வேண்டும் என்பது கண்கூடு. அடுத்தபடியாக, நாடுகளையும் தேசிய இனங்களையும் ஒழிக்க விரும்புவதாகக் கம்யூனிஸ்டுகள் மீது குற்றம் சாட்டப்படுகிறது. தொழிலாளர்களுக்கு நாடு கிடையாது. அவர்கள் பெற்றிருக்காத ஒன்றை அவர்களிடமிருந்து நாங்கள் பறித்துக்கொள்ள முடியாது. பாட்டாளி வர்க்கம் அனைத்துக்கும் முன்னதாக, அரசியல் மேலாதிக்கம் பெற்றாக வேண்டும். தேசத்தின் தலைமை வர்க்கமாக உயர்ந்தாக வேண்டும், தன்னையே தேசமாக அமைத்துக் கொள்ள வேண்டும். அந்த அளவுக்குப் பாட்டாளி வர்க்கம் தேசியத் தன்மை கொண்டதாகவே இருக்கிறது, இந்தச் சொல்லுக்கான முதலாளித்துவப் பொருளில் இல்லாவிடினும். முதலாளித்துவ வர்க்கத்தின் வளர்ச்சி, வணிகச் சுதந்திரம், உலகச் சந்தை, [மற்றும்] உற்பத்தி முறையிலும் அம்முறைக்கே உரிய வாழ்க்கை நிலைமைகளிலும் ஒருசீரான தன்மை ஆகியவற்றின் காரணமாக, மக்கள் இனங்களிடையே நிலவும் தேசிய வேறுபாடுகளும் பகைமைகளும் நாள்தோறும் மேலும் மேலும் மறைந்து வருகின்றன. பாட்டாளி வர்க்க மேலாதிக்கம் இவற்றை இன்னும் வேகமாக மறையச் செய்யும். குறைந்தபட்சம் தலைமைசான்ற நாகரிக நாடுகளின் ஒன்றுபட்ட நடவடிக்கை, பாட்டாளி வர்க்கத்தின் விடுதலைக்கான தலையாய நிபந்தனைகளுள் ஒன்றாகும். ஒரு தனிநபர் இன்னொரு தனிநபரைச் சுரண்டுவதற்கு எந்த அளவுக்கு முடிவுகட்டப்படுகிறதோ, அந்த அளவுக்கு ஒரு தேசம் இன்னொரு தேசத்தைச் சுரண்டுவதற்கும் முடிவு கட்டப்படும். ஒரு தேசத்தினுள் வர்க்கங்களுக்கு இடையிலான பகைமை எந்த அளவுக்கு மறைகிறதோ, அந்த அளவுக்கு ஒரு தேசம் இன்னொரு தேசத்துடன் கொண்டுள்ள பகைமையும் முடிவுக்கு வரும். மத ரீதியான, தத்துவ ரீதியான, பொதுவாகச் சித்தாந்த ரீதியான நோக்குநிலையிலிருந்து, கம்யூனிசத்துக்கு எதிராகக் கூறப்படும் குற்றச்சாட்டுகள் தீவிரமாகப் பரிசீலிக்கத் தகுதியற்றவை. மனிதனினுடைய பொருளாயத வாழ்வின் நிலைமைகளிலும், அவனுடைய சமூக உறவுகளிலும், அவனுடைய சமூக வாழ்விலும் ஒவ்வொரு மாற்றம் ஏற்படும்போதும், மனிதனுடைய எண்ணங்களும், கண்ணோட்டங்களும், கருத்துருவாக்கங்களும், சுருங்கக் கூறின், மனிதனுடைய உணர்வும் மாற்றம் அடைகிறது என்பதைப். புரிந்து கொள்ள ஆழ்ந்த ஞானம் தேவையா, என்ன? பொருள் உற்பத்தியில் எந்த அளவுக்கு மாற்றம் ஏற்படுகிறதோ அந்த அளவுக்கு அறிவுத்துறை உற்பத்தியின் தன்மையிலும் மாற்றம் ஏற்படுகிறது என்பதைத் தவிர கருத்துகளின் வரலாறு வேறு எதை நிரூபிக்கிறது? ஒவ்வொரு சகாப்தத்திலும் ஆதிக்கம் செலுத்திய கருத்துகள், அந்தந்தச் சகாப்தத்தின் ஆளும் வர்க்கத்துரிய கருத்துக்களாகவே எப்போதும் இருந்துள்ளன. சமுதாயத்தைப் புரட்சிகரமாக்கும் கருத்துகள் பற்றி மனிதர்கள் பேசும்போது, பழைய சமுதாயத்துக்குள்ளேயே புதியதொரு சமுதாயத்தின் கூறுகள் உருவாக்கப்பட்டுள்ளன என்கிற உண்மையையும், பழைய வாழ்க்கை நிலைமைகள் கரைந்தழியும் அதே வேகத்தில் பழைய கருத்துகளும் கூடவே கரைந்தழிகின்றன என்கிற உண்மையையுந்தான் அவர்கள் வெளிப்படுத்துகின்றனர். பண்டைய உலகம் அதன் மரணகால வேதனையில் உழன்றபோது, பண்டைய மதங்களைக் கிறித்துவ மதம் வெற்றிகொண்டது. 18-ஆம் நூற்றாண்டில் கிறித்துவமதக் கருத்துகள் பகுத்தறிவுவாதக் கருத்துகளுக்கு அடிபணிந்து அடங்கியபோது, நிலப்பிரபுத்துவ சமுதாயம் அப்போதைய புரட்சிகர முதலாளித்துவ வர்க்கத்துடன் தன் மரணப் போராட்டத்தை நடத்தியது. மத விடுதலை, மனசாட்சி சுதந்திரம் பற்றிய கருத்துகள் யாவும் வெறுமனே, அறிவுக் களத்தினுள்ளே கட்டற்ற போட்டியினுடைய ஆதிக்கத்தின் வெளிப்பாடாகவே அமைந்தன. ”வரலாற்றின் வளர்ச்சிப் போக்கில், மதம், ஒழுக்கநெறி, தத்துவம், சட்டநெறி சார்பான கருத்துகள் ஐயத்துக்கு இடமின்றி மாற்றம் அடைந்துள்ளன. ஆனால் மதம், ஒழுக்கநெறி, தத்துவம், அரசியில் விஞ்ஞானம், சட்டம் ஆகியவை இந்த மாற்றத்தினால் பாதிக்கப்படாமல் தொடர்ந்து நிலைபெற்றுள்ளன” என்று கூறப்படுவதுண்டு. ”இவைதவிர, சுதந்திரம், நீதி என்பன போன்ற நிரந்தர உண்மைகள் இருக்கின்றன. அவை சமுதாயத்தின் அனைத்துக் கட்டங்களுக்கும் பொதுவானவை. ஆனால் கம்யூனிசம் நிரந்தர உண்மைகளை ஒழித்துவிடுகிறது. மதம் அனைத்தையும், ஒழுக்கநெறி அனைத்தையும் புதிய அடிப்படையில் கட்டமைப்பதற்குப் பதிலாக அவற்றை ஒழித்துக்கட்டுகிறது. ஆக, கம்யூனிசம், கடந்த காலத்தின் வரலாற்று ரீதியான அனுபவம் அனைத்துக்கும் முரணாகச் செயல்படுகிறது.” இந்தக் குற்றச்சாட்டின் சாரமாக மிஞ்சுவது என்ன? வெவ்வேறு சகாப்தங்களில் வெவ்வேறு வடிவங்களை மேற்கொண்ட வர்க்கப் பகைமைகளின் வளர்ச்சியில்தான் கடந்தகால சமுதாயம் அனைத்தின் வரலாறும் அடங்கியுள்ளது என்பதே. ஆனால், இந்த வர்க்கப் பகைமைகள் எந்த வடிவத்தை ஏற்றிருந்தாலும், சமுதாயத்தின் ஒரு பகுதி மற்றொரு பகுதியைச் சுரண்டியது என்பது, கடந்தகாலச் சகாப்தங்கள் அனைத்துக்கும் பொதுவான உண்மையாகும். எனவே கடந்தகாலச் சகாப்தங்களின் சமூக உணர்வு பல்வேறுபட்டதாகவும், பல்வகைப்பட்டதாகவும் காட்சியளித்த போதிலும், குறிப்பிட்ட சில பொது வடிவங்கள் அல்லது பொதுவான கருத்துகளுக்கு உள்ளேதான் இயங்கி வந்துள்ளது என்பதில் வியப்பேதும் இல்லை. வர்க்கப் பகைமைகள் முழுமையாக மறைந்தாலொழிய அவ்வடிவங்களும் கருத்துகளும் முற்றிலுமாக மறைந்துபோக முடியாது. பாரம்பரியச் சொத்துடைமை உறவுகளிலிருந்து மிகவும் தீவிரமாக முறித்துக் கொள்வதே கம்யூனிசப் புரட்சியாகும். எனவே, அதன் வளர்ச்சியின்போது பாரம்பரியக் கருத்துக்களிலிருந்து மிகவும் தீவிரமாக முறித்துக் கொள்ள நேர்வதில் வியப்பேதும் இல்லை. போதும், கம்யூனிசத்துக்கு எதிரான முதலாளித்துவ ஆட்சேபணைகளை இத்துடன் முடித்துக் கொள்வோம். பாட்டாளி வர்க்கத்தை ஆளும் வர்க்க நிலைக்கு உயர்த்துவதும், ஜனநாயகத்துக்கான போரில் வெற்றி ஈட்டுவதும், தொழிலாளி வர்க்கம் நடத்தும் புரட்சியில் முதல் படியாகும் என்பதை மேலே கண்டோம். முதலாளித்துவ வர்க்கத்திடமிருந்து படிப்படியாக மூலதனம் முழுவதையும் கைப்பற்றவும், உற்பத்திக் கருவிகள் அனைத்தையும் அரசின் கைகளில், அதாவது ஆளும் வர்க்கமாக ஒழுங்கமைந்த பாட்டாளி வர்க்கத்தின் கைகளில் ஒருசேர மையப்படுத்தவும், உற்பத்தி சக்திகளின் மொத்த அளவை முடிந்தவரை அதிவேகத்தில் பெருக்கவும், பாட்டாளி வர்க்கம் தனது அரசியல் மேலாதிக்கத்தைப் பயன்படுத்தும். தொடக்கத்தில் இந்தப் பணியை, சொத்துடைமை உரிமைகளிலும், முதலாளித்துவ உற்பத்தி உறவுகளிலும் சர்வாதிகார முறையில் தலையிடுவது தவிர வேறுவிதமாக நிறைவேற்ற இயலாது என்பது உண்மையே. இதற்கான நடவடிக்கைகள் பொருளாதார ரீதியாகப் போதாதவையாகவும், ஏற்றுக் கொள்ளத் தகாதவையாகவும் தோன்றும். ஆனால், அவை இயக்கத்தின் போக்கில் தம்மைத் தாமே மிஞ்சக் கூடியவையாக இருக்கும். பழைய சமூக அமைப்பின்மீது மேலும் தலையிடுவதை அவசியமாக்கும். உற்பத்தி முறையை முற்றிலும் புரட்சிகரமாக்கும் வழிமுறைகள் என்ற வகையில் இந்த நடவடிக்கைகள் தவிர்க்க முடியாதவை. இந்த நடவடிக்கைகள் வெவ்வேறு நாடுகளில் வெவ்வேறாக இருக்கும் என்பது உண்மையே. என்ற போதிலும், மிகவும் முன்னேறிய நாடுகளில் பொதுவாகப் பெருமளவு நடைமுறைப்படுத்தக்கூடிய நடவடிக்கைகள் பின்வருமாறு: 1. நிலத்தில் சொத்துடைமையை ஒழித்தல். நிலவாடகைகள் அனைத்தையும் பொது நோக்கங்களுக்குப் பயன்படுத்தல். 2. [அதிக வருமானத்துக்கு அதிக வரிவிகிதம் என்ற வகையில்] கடுமையான வளர்வீத அல்லது படிநிலையான வருமான வரிவிதிப்பு. 3. பரம்பரை வாரிசு வழியான உரிமை அனைத்தையும் ஒழித்தல். 4. [நாட்டைவிட்டுக்] குடிபெயர்ந்தவர்கள், [நாட்டுக்கு எதிரான] கலகக்காரர்கள் ஆகியோர் அனைவரின் சொத்துகளையும் பறிமுதல் செய்தல். 5. அரசு மூலதனத்துடன் கூடிய, தனியுரிமை ஏகபோகம் கொண்ட தேசிய வங்கியின் மூலம், கடன் செலாவணியை அரசின் கைகளில் ஒருசேர மையப்படுத்தல். 6. தகவல் தொடர்பு, போக்குவரத்துச் சாதனங்களை அரசின் கைகளில் ஒருசேர மையப்படுத்தல். 7. அரசுக்குச் சொந்தமான தொழிற்சாலைகளையும், உற்பத்திக் கருவிகளையும் விரிவுபடுத்தல்; ஒரு பொதுவான திட்டத்தின்படித் தரிசு நிலங்களைச் சாகுபடிக்குக் கொண்டுவருதல், பொதுவாக மண்வளத்தை மேம்படுத்தல். 8. உழைப்பை அனைவருக்கும் உரிய சமமான கடமையாக்குதல். தொழிலகப் பாதுகாப்புப் படைகளைக் குறிப்பாக விவசாயத்துக்கென நிறுவுதல். 9. விவசாயத்தைத் தொழில்துறையுடன் இணைத்தல்; மக்கள் தொகையை மேலும் சீரான முறையில் நாடெங்கும் பரவலாகக் குடியமர்த்துவதன் மூலம், நகரத்துக்கும் கிராமத்துக்கும் இடையிலான பாகுபாட்டைப் படிப்படியாக அகற்றுதல். 10. அனைத்துக் குழந்தைகளுக்கும் பொதுப் பள்ளிக்கூடங்களில் இலவசக் கல்வி அளித்தல். ஆலைகளில் குழந்தைகள் உழைப்பின் இன்றைய முறையை ஒழித்தல். கல்வியைத் தொழில்துறை உற்பத்தியுடன் இணைத்தல். இன்ன பிற, இன்னபிற. வளர்ச்சியின் போக்கில், வர்க்க வேறுபாடுகள் மறைந்தவுடன், ஒட்டுமொத்தத் தேசத்தின் ஒரு பரந்த கூட்டமைப்பின் கைகளில் உற்பத்தி அனைத்தும் ஒருசேர மையப்படுத்தப்பட்டவுடன், பொது ஆட்சியதிகாரம் அதன் அரசியல் தன்மையை இழந்துவிடும். அரசியல் ஆட்சியதிகாரம் என்பது அதன் சரியான பொருளில், ஒரு வர்க்கம் இன்னொரு வர்க்கத்தை ஒடுக்குவதற்கான ஒழுங்கமைந்த அதிகாரத்தையே குறிக்கிறது. முதலாளித்துவ வர்க்கத்துடனான அதன் போராட்டத்தின்போது, பாட்டாளி வர்க்கம் சூழ்நிலைமைகளின் சக்தியால், தன்னைத்தானே ஒரு வர்க்கமாக ஒழுங்கமைத்துக்கொள்ள நிர்ப்பந்திக்கப்படுமாயின், ஒரு புரட்சியின்மூலம் தன்னைத்தானே ஆளும் வர்க்கமாக ஆக்கிக்கொண்டு, அந்தத் தகுதியில், பழைய உற்பத்தி உறவுகளைப் பலவந்தமாகத் துடைத்தெறியுமாயின், அந்த உற்பத்தி உறவுகளுடன்கூடவே, வர்க்கப் பகைமைகள் நிலவுதற்குரிய, பொதுவில் வர்க்கங்கள் நிலவுதற்குரிய நிலைமைகளையும் துடைத்தெறிந்ததாகிறது. அதன்மூலம் ஒரு வர்க்கம் என்ற முறையில் தன் சொந்த மேலாதிக்கத்தையும் ஒழித்திடுவதாகிறது. வர்க்கங்களையும் வர்க்கப் பகைமைகளையும் கொண்ட பழைய முதலாளித்துவ சமுதாயத்துக்குப் பதிலாக, ஒவ்வொருவரின் சுதந்திரமான வளர்ச்சியையே அனைவரின் சுதந்திரமான வளர்ச்சிக்கு நிபந்தனையாகக் கொண்ட ஒரு கூட்டமைப்பை நாம் நிச்சயம் பெறுவோம். (அத்தியாயம்-2 முற்றும்)


text: உண்மையான காதல் எது ? - What is true love ? For english Read this: http://voices.yahoo.com/what-true-love-true-love-4-signs-love-real-5493621.html?cat=42 காதல் என்ற வார்த்தை இல்லாத இடம் இந்த தரணியில் உள்ளதா? சிறிய கிராமத்தில் இருந்து. பெரிய நகரம் வரை காதல் இல்லாத இடமே இல்லை. ஆதாம் ஏவாள் காலத்தில் உருவான காதல், கடைசி மனிதன் இருக்கும் வரை அழியப் போவதில்லை. காதல் என்பது ரஜினி சொன்னதை போல தான், "அது எப்போ வரும் எப்படி வரும் என்று யாருக்கும் தெரியாது. ஆனால் வர வேண்டிய நேரத்தில் ஒவ்வொரு மனிதனும் காதலில் விழுவது நிச்சயம்". Kātal eṉṟa vārttai illāta iṭam inta taraṇiyil uḷḷatā? Ciṟiya kirāmattil iruntu. Periya nakaram varai kātal illāta iṭamē illai. Ātām ēvāḷ kālattil uruvāṉa kātal, kaṭaici maṉitaṉ irukkum varai aḻiyap pōvatillai. Kātal eṉpatu rajiṉi coṉṉatai pōla tāṉ, "atu eppō varum eppaṭi varum eṉṟu yārukkum teriyātu. Āṉāl vara vēṇṭiya nērattil ovvoru maṉitaṉum kātalil viḻuvatu niccayam". நம் வாழ்வின் ஸ்பெஷலான ஒரு நபரை சந்திக்கும் போதோ அல்லது அவரை பற்றி சிந்திக்கும் போதோ உங்களுக்குள் ஒருவித வினோத உணர்வு ஏற்படும் அல்லவா? சரி, அது காதலா இல்லையா என்பதை எப்படி அறிந்து கொள்ள போகிறீர்கள்? ஏன் அவர்களை பற்றி சிந்திக்கும் போது ஒரு இன்பமயமான உணர்வு ஏற்படுகிறது? இது வாழ்நாள் முழுவதும் நீடிக்குமா? காலம் காலமாக நிலைத்து நிற்கும் காதல் என்ற இந்த அபூர்வ உணர்வை பற்றி கொஞ்சம் பார்போமா... Nam vāḻviṉ speṣalāṉa oru naparai cantikkum pōtō allatu avarai paṟṟi cintikkum pōtō uṅkaḷukkuḷ oruvita viṉōta uṇarvu ēṟpaṭum allavā? Cari, atu kātalā illaiyā eṉpatai eppaṭi aṟintu koḷḷa pōkiṟīrkaḷ? Ēṉ avarkaḷai paṟṟi cintikkum pōtu oru iṉpamayamāṉa uṇarvu ēṟpaṭukiṟatu? Itu vāḻnāḷ muḻuvatum nīṭikkumā? Kālam kālamāka nilaittu niṟkum kātal eṉṟa inta apūrva uṇarvai paṟṟi koñcam pārpōmā... ஆழமான பாசம் காதல் என்பது ஒரு ஆழமான பாச உணர்வாகும். அது நம்மை ஒருவரிடம் மிகவும் நெருக்கமாக இருக்க ஊக்குவிக்கும். இந்த நெருக்கத்தின் அளவு ஒவ்வொருவரை பொறுத்து மாறுபடும். யாருக்காக என்பதை பொறுத்து, காதலானது வலுவற்றதாக, உறுதியானதாக அல்லது கட்டுப்படுத்த முடியாததாக இருக்கும். காதல் மலரும் போது சில அறிகுறிகள் அதனை நமக்கு தெளிவுபடுத்தும். அவை படப்படப்பு, தொண்டை அடைத்தல், வியர்க்கும் உள்ளங்கை, மனம் கவர்ந்தவரை காணும் போதோ அல்லது நினைக்கும் போதோ அதிக அளவில் சந்தோஷம் பொங்குதல் போன்றவைகள் தான். இப்படித்தான் காதலுக்கும், நட்பிற்கும் உள்ள வேறுபாடுகள் கூறப்படுகிறது. Āḻamāṉa pācam: Kātal eṉpatu oru āḻamāṉa pāca uṇarvākum. Atu nam'mai oruvariṭam mikavum nerukkamāka irukka ūkkuvikkum. Inta nerukkattiṉ aḷavu ovvoruvarai poṟuttu māṟupaṭum. Yārukkāka eṉpatai poṟuttu, kātalāṉatu valuvaṟṟatāka, uṟutiyāṉatāka allatu kaṭṭuppaṭutta muṭiyātatāka irukkum. Kātal malarum pōtu cila aṟikuṟikaḷ ataṉai namakku teḷivupaṭuttum. Avai paṭappaṭappu, toṇṭai aṭaittal, viyarkkum uḷḷaṅkai, maṉam kavarntavarai kāṇum pōtō allatu niṉaikkum pōtō atika aḷavil cantōṣam poṅkutal pōṉṟavaikaḷ tāṉ. Ippaṭittāṉ kātalukkum, naṭpiṟkum uḷḷa vēṟupāṭukaḷ kūṟappaṭukiṟatu. காதலின் இயக்க அமைப்பு மனோ தத்துவ நிபுணர்கள் பலரும் காதலை பற்றிய ஆய்வை நடத்திக் கொண்டு தான் இருக்கிறார்கள். காதல் என்பது சும்மா வாய்ப்பு கிடைப்பதால் நடக்கும் ஒரு விஷயம் அல்ல. யாருடன் இருக்கும் போது, மனமானது பூக்கிறதோ அவர்களின் மீது ஆழ் மனதில் உண்டாவது தான் காதல். முக பாவனை, குரல் அல்லது சைகை என எது வேண்டுமானாலும், காதல் உணர்வை தட்டி எழுப்பலாம். மேலும் காதல் வயப்பட்டிருக்கும் போது ஆழமான உணர்வுகளும், உளப்பிணியும் அதிகரிப்பதை நன்கு உணரலாம். குறிப்பாக மகிழ்ச்சியான மனதோடு மட்டுமே இவ்வுலகை பார்ப்போம். காதலை தேடும் போது, நம் எதிர்பார்ப்புகளுக்கு ஏற்ற நபரை கண்களும் காதுகளும், தேடவும் கேட்கவும் செய்யும். அவர்கள் செய்யும் தவறை பெரிதாக எண்ணிக் கொள்ளாமல், நம் கனவுகளையும் ஆசைகளையும் அவர்களிடம் வெளிக்காட்ட முனைவோம். அதனால் தான் 'காதலுக்கு கண்ணில்லை' என்று கூறுகிறார்கள் போலும். சில சமயங்களில் காதல் குணத்தையும் கூட மாற்றி விடும். அதிலும் சகிப்புத்தன்மை மற்றும் பொறுமை அதிக அளவில் இருக்கும். தன் மீது குறைவான சுய மதிப்பீடு கொண்ட பெண்கள், காதலில் விழுந்த பின்பு ஆசைகளையும் குணங்களையும் மாற்றிக் கொள்வார்கள் உன்று கூறப்படுகிறது. Kātaliṉ iyakka amaippu: Maṉō tattuva nipuṇarkaḷ palarum kātalai paṟṟiya āyvai naṭattik koṇṭu tāṉ irukkiṟārkaḷ. Kātal eṉpatu cum'mā vāyppu kiṭaippatāl naṭakkum oru viṣayam alla. Yāruṭaṉ irukkum pōtu, maṉamāṉatu pūkkiṟatō avarkaḷiṉ mītu āḻ maṉatil uṇṭāvatu tāṉ kātal. Muka pāvaṉai, kural allatu caikai eṉa etu vēṇṭumāṉālum, kātal uṇarvai taṭṭi eḻuppalām. Mēlum kātal vayappaṭṭirukkum pōtu āḻamāṉa uṇarvukaḷum, uḷappiṇiyum atikarippatai naṉku uṇaralām. Kuṟippāka makiḻcciyāṉa maṉatōṭu maṭṭumē ivvulakai pārppōm. Kātalai tēṭum pōtu, nam etirpārppukaḷukku ēṟṟa naparai kaṇkaḷum kātukaḷum, tēṭavum kēṭkavum ceyyum. Avarkaḷ ceyyum tavaṟai peritāka eṇṇik koḷḷāmal, nam kaṉavukaḷaiyum ācaikaḷaiyum avarkaḷiṭam veḷikkāṭṭa muṉaivōm. Ataṉāl tāṉ'kātalukku kaṇṇillai' eṉṟu kūṟukiṟārkaḷ pōlum. Cila camayaṅkaḷil kātal kuṇattaiyum kūṭa māṟṟi viṭum. Atilum cakipputtaṉmai maṟṟum poṟumai atika aḷavil irukkum. Taṉ mītu kuṟaivāṉa cuya matippīṭu koṇṭa peṇkaḷ, kātalil viḻunta piṉpu ācaikaḷaiyum kuṇaṅkaḷaiyum māṟṟik koḷvārkaḷ uṉṟu kūṟappaṭukiṟatu. மனரீதியான மாற்றங்கள் காதலை பற்றி ஆராய்ச்சியாளர்களும் கூட சிலவற்றை கூறுகின்றனர். உடல் ரீதியான சந்தோஷத்தை காதல் அளித்தாலும், அதையும் தாண்டி, உடம்பில் ஹார்மோன் மாற்றங்களை ஏற்படுத்துகிறது. எண்டோர்பின், லுரிபெரின், ஆக்ஸிடாக்சின் மற்றும் காம ஹார்மோனான டெஸ்டோஸ்டிரோன் ஆகிய அனைத்து ஹார்மோன்களும் காதலில் ஈடுபடும் போது அதிக அளவில் சுரக்கிறது. இது மனதின் உள்தடைகளை உடைத்தெறிந்து, விரும்புபவரின் அன்பை பெறச் செய்யும். இவை அனைத்தும் டோபமைன் என்பதை சுரக்க வைக்கும். Maṉarītiyāṉa māṟṟaṅkaḷ: Kātalai paṟṟi ārāycciyāḷarkaḷum kūṭa cilavaṟṟai kūṟukiṉṟaṉar. Uṭal rītiyāṉa cantōṣattai kātal aḷittālum, ataiyum tāṇṭi, uṭampil hārmōṉ māṟṟaṅkaḷai ēṟpaṭuttukiṟatu. Eṇṭōrpiṉ, luriperiṉ, āksiṭākciṉ maṟṟum kāma hārmōṉāṉa ṭesṭōsṭirōṉ ākiya aṉaittu hārmōṉkaḷum kātalil īṭupaṭum pōtu atika aḷavil curakkiṟatu. Itu maṉatiṉ uḷtaṭaikaḷai uṭaitteṟintu, virumpupavariṉ aṉpai peṟac ceyyum. Ivai aṉaittum ṭōpamaiṉ eṉpatai curakka vaikkum. ஆண்களுக்கும், பெண்களுக்கும் உள்ள வேறுபாடுகள் காதலால் ஏற்படும் உணர்வுகள் மற்றும் வெளிப்படும் ஹார்மோன்களும் ஆண்களுக்கும், பெண்களுக்கும் ஒரே மாதிரி தான் இருக்கும். ஆனால் காதலினால் ஏற்படும் மாற்றங்களை, அவர்கள் வேறு இரு கண்ணோட்டத்தோடு பார்க்கின்றனர் - ஆண்களுக்கு காம உணர்வு தான் அதிகமாக வெளிப்படும். டெஸ்டோஸ்டிரோன் தான் அவர்களின் நோக்கத்தை ஆட்சி செய்யும். மேலும் எண்ணத்தின் கொள்ளளவையும், உறவின் அமைப்புக்கு தரப்படும் மரியாதையையும் தீர்மானிக்கும். - பெண்களுக்கு இது வேறு மாதிரியாக செயல்படும். அவர்களுக்கும் அதே உணர்வு வெளிப்பாட்டாலும் முக்கியமாக காம உணர்வு), காதல் என்பது போதை வஸ்துவாக வேலை செய்யும். தன் காதலன் உடன் இருக்கும் போது, பாச உணர்வு அதிகமாக வெளிப்படும். இதுவே அவர் உடன் இல்லாத போது, ஒருவித ஏக்கத்தையும் தனிமையையும் ஏற்படுத்தும். Āṇkaḷukkum, peṇkaḷukkum uḷḷa vēṟupāṭukaḷ: Kātalāl ēṟpaṭum uṇarvukaḷ maṟṟum veḷippaṭum hārmōṉkaḷum āṇkaḷukkum, peṇkaḷukkum orē mātiri tāṉ irukkum. Āṉāl kātaliṉāl ēṟpaṭum māṟṟaṅkaḷai, avarkaḷ vēṟu iru kaṇṇōṭṭattōṭu pārkkiṉṟaṉar - āṇkaḷukku kāma uṇarvu tāṉ atikamāka veḷippaṭum. Ṭesṭōsṭirōṉ tāṉ avarkaḷiṉ nōkkattai āṭci ceyyum. Mēlum eṇṇattiṉ koḷḷaḷavaiyum, uṟaviṉ amaippukku tarappaṭum mariyātaiyaiyum tīrmāṉikkum. - Peṇkaḷukku itu vēṟu mātiriyāka ceyalpaṭum. Avarkaḷukkum atē uṇarvu veḷippāṭṭālum mukkiyamāka kāma uṇarvu), kātal eṉpatu pōtai vastuvāka vēlai ceyyum. Taṉ kātalaṉ uṭaṉ irukkum pōtu, pāca uṇarvu atikamāka veḷippaṭum. Ituvē avar uṭaṉ illāta pōtu, oruvita ēkkattaiyum taṉimaiyaiyum ēṟpaṭuttum. எவ்வளவு நாள் காதல் நீடிக்கும்? காதல் என்பது முதலில் மனக்கிளர்ச்சியால் ஏற்படுகிறது. ஆனால் அதற்காக அதை வெறும் பொழுதுபோக்காக எண்ணி விடக்கூடாது. காதல் உணர்வு சராசரியாக 3 வருடங்களுக்கு மேல் நீடிப்பதில்லை என்பதை பல விஞ்ஞானிகளும், மனோதத்துவ நிபுணர்களும் ஒப்புக் கொண்டுள்ளனர். அதற்காக 3 வருடங்கள் கழித்து காதல் நின்று விடும் என்பதில்லை. மாறாக அது ஒருவித மரியாதை கலந்த உறவாக வீடு, குடும்பம் மற்றும் குழந்தைகள் என்று மாறிவிடும். மனக்கிளர்ச்சியால் காதல் வளர்ந்தாலும், காம உணர்வு கண்டிப்பாக நீடித்து நிற்கும். Evvaḷavu nāḷ kātal nīṭikkum?: Kātal eṉpatu mutalil maṉakkiḷarcciyāl ēṟpaṭukiṟatu. Āṉāl ataṟkāka atai veṟum poḻutupōkkāka eṇṇi viṭakkūṭātu. Kātal uṇarvu carācariyāka 3 varuṭaṅkaḷukku mēl nīṭippatillai eṉpatai pala viññāṉikaḷum, maṉōtattuva nipuṇarkaḷum oppuk koṇṭuḷḷaṉar. Ataṟkāka 3 varuṭaṅkaḷ kaḻittu kātal niṉṟu viṭum eṉpatillai. Māṟāka atu oruvita mariyātai kalanta uṟavāka vīṭu, kuṭumpam maṟṟum kuḻantaikaḷ eṉṟu māṟiviṭum. Maṉakkiḷarcciyāl kātal vaḷarntālum, kāma uṇarvu kaṇṭippāka nīṭittu niṟkum. இன்னொரு கேள்வி பல பேருக்கு தோன்றும்... யாரையாவது காதலிப்பதை நிறுத்தி விட்டால், மீண்டும் அவர்களின் மேல் காதல் பிறக்குமா? ஏமாற்றியவர் அல்லது மனதை காயப்படுத்தியவர் மீது காதல் எப்படி மலரும்? என்பன. ஆனால், இது ஒவ்வொரு நபரை பொருத்ததாகும். மேலும் அந்த உறவு பிரிந்ததற்கான காரணத்தையும் பொருத்ததாகும். நம் உடல் நலத்திற்கும், மன நலத்திற்கும் முக்கியமானதாக விளங்குகிறது காதல். மனம் கவர்ந்தவரை மீண்டும் மீண்டும் சந்திப்போம் என்று மனம் கூறினாலும், இந்த காதல் உணர்வு தினமும் கொழுந்து விட்டு எரியுமாறு பார்த்துக் கொள்வது சற்று கடினமே. மேலும் மனம் கவர்ந்தவரை கவனித்துக் கொள்வது, ஆசைகளை வெளிக்காட்டுவது, விருப்பங்களை பகிர்வது, அவரின் உணர்வுகளுக்கு மதிப்பளிப்பது போன்றவைகள் எல்லாம் காதல் நிலைத்திட உதவும் ரகசியங்கள். Iṉṉoru kēḷvi pala pērukku tōṉṟum: Yāraiyāvatu kātalippatai niṟutti viṭṭāl, mīṇṭum avarkaḷiṉ mēl kātal piṟakkumā? Ēmāṟṟiyavar allatu maṉatai kāyappaṭuttiyavar mītu kātal eppaṭi malarum? Eṉpaṉa. Āṉāl, itu ovvoru naparai poruttatākum. Mēlum anta uṟavu pirintataṟkāṉa kāraṇattaiyum poruttatākum. Nam uṭal nalattiṟkum, maṉa nalattiṟkum mukkiyamāṉatāka viḷaṅkukiṟatu kātal. Maṉam kavarntavarai mīṇṭum mīṇṭum cantippōm eṉṟu maṉam kūṟiṉālum, inta kātal uṇarvu tiṉamum koḻuntu viṭṭu eriyumāṟu pārttuk koḷvatu caṟṟu kaṭiṉamē. Mēlum maṉam kavarntavarai kavaṉittuk koḷvatu, ācaikaḷai veḷikkāṭṭuvatu, viruppaṅkaḷai pakirvatu, avariṉ uṇarvukaḷukku matippaḷippatu pōṉṟavaikaḷ ellām kātal nilaittiṭa utavum rakaciyaṅkaḷ. Thanks


மத்தியில் அதிக வரவேற்பு பெற்றது.


ஹூண்டாய் வென்யூவில் புதிய ஐஎம்டி கியர்பாக்ஸ்... டெஸ்ட் ட்ரைவ் விமர்சனம் இதோ... - Tamil DriveSpark ஹூண்டாய் வென்யூவில் புதிய ஐஎம்டி கியர்பாக்ஸ்... டெஸ்ட் ட்ரைவ் விமர்சனம் இதோ... Updated: Tuesday, September 1, 2020, 1:28 [IST] ஹூண்டாய் மோட்டார்ஸ் இந்தியா நிறுவனம் அதன் காம்பெக்ட் எஸ்யூவி ரக காரான வென்யூவில் புதியதாக ஐஎம்டி (இண்டெலிஜண்ட் மேனுவல் ட்ரான்ஸ்மிஷன்)-ஐ அறிமுகப்படுத்தியுள்ளது. இந்த நிலையில் இந்த புதிய ட்ரான்ஸ்மிஷன் உடன் நாங்கள் மேற்கொண்ட டெஸ்ட் ட்ரைவின் விமர்சனத்தை இந்த செய்தியில் பார்ப்போம். இந்தியாவில் க்ளட்ச் இல்லாமல் மேனுவல் ட்ரான்ஸ்மிஷனை பெறும் முதலாக காராக வென்யூ ஐஎம்டி விளங்குகிறது. மேலும் ஐஎம்டி கியர்பாக்ஸ் உடன் புத்தம் புதிய ஸ்போர்ட் ட்ரிம்-மும் வென்யூவில் அறிமுகம் செய்யப்பட்டுள்ளது. வென்யூவில் எதற்காக மேனுவல் ட்ரான்ஸ்மிஷன்? விடை மிக எளிமையானது, ஆட்டோமேட்டிக் காரில் கிடைக்கும் சவுகரியத்தை மேனுவல் கார்களிலும் எதிர்பார்க்கும் வாடிக்கையாளர்களுக்காக இந்த புதிய கியர்பாக்ஸ் கொண்டுவரப்பட்டுள்ளது. வெளிப்புறத்தில் மற்றும் உட்புறத்தில் சில காஸ்மெட்டிக் மாற்றங்களுடன் வடிவமைக்கப்பட்டுள்ள புதிய ஸ்போர்ட் ட்ரிம் உடன் வென்யூவில் புதியதாக அறிமுகப்படுத்தப்பட்டுள்ள ஐஎம்டி, க்ளட்ச் இல்லாத 6-ஸ்பீடு ட்ரான்ஸ்மிஷன் ஆகும். முன்புறத்தில் இருந்து ஆரம்பித்தோமேயானால், காரின் முன்பக்கத்தை வைத்து தான் புதிய ஸ்போர்ட் ட்ரிம்-ஐ அடையாளப்படுத்த முடியும். ஏனெனில் இந்த ட்ரிம்மில் வென்யூவின் கருப்பு நிற க்ரில் பகுதியின் இடதுபுறத்தில் சிவப்பு நிறத்தில் முத்திரை வழங்கப்பட்டுள்ளது. முன்புற பம்பருக்கு அடிப்பகுதியில் பொருத்தப்பட்டுள்ள ஹெட்லைட் அமைப்பானது, ஒளி பிரதிபலிப்பான் உடன் அடர்த்தி குறைந்த மற்றும் அடர்த்தி அதிகமான ஒளி பிரகாசத்திற்காக ஹலோஜன் ப்ரோஜெக்டர் செட்அப்-ஐ கொண்டுள்ளது. க்ளஸ்ட்டரை சுற்றியுள்ள எல்இடி டிஆர்எல்கள் ஹெட்லைட்டிற்கு கீழே ப்ரோஜெக்டர் ஃபாக் விளக்குகளாக ஹலோஜன் தரத்தில் உள்ளன. டர்ன் இண்டிகேட்டர்கள் ஹெட்லைட்டிற்கு மேற்புறத்தில் பொருத்தப்பட்டுள்ளன. பக்கவாட்டு பகுதிக்கு சென்றால், சக்கர ஆர்ச்கள், ரன்னிங் போர்டு மற்றும் மேற்கூரை ரெயில்களில் சிவப்பு நிற ஹைலைட் உடன் வென்யூ ஸ்போர்ட் ட்ரிம் வெளிவந்துள்ளது. C மற்றும் D பில்லர்களுக்கு இடையே உள்ள ‘ஸ்போர்ட்' முத்திரைகளை தவிர்த்து காரின் ஹேண்டில்கள் க்ரோம்-ஆல் வடிவமைக்கப்பட்டுள்ளன. சிவப்பு நிற காலிபர்கள் உடன் முன்புற டிஸ்க் ப்ரேக் மற்றும் 16 இன்ச் அலாய் சக்கரங்கள் உண்மையில் அட்டகாசமான அம்சங்களாக காரில் உள்ளன. இதன் சக்கரங்களில் எம்ஆர்எஃப் நிறுவனத்தின் 215/60/ஆர்16 என்ற முகவரியை கொண்ட டயர்கள் பொருத்தப்பட்டுள்ளன. பின்புறத்தில் நிறுவனத்தின் லோகோ, காரின் பெயர் உள்ளிட்டவற்றுடன் பொருத்தப்பட்டிருப்பது டர்போ என்ஜின் என்பதை உணர்த்தும் விதமாக ‘டர்போ' முத்திரையும் கொடுக்கப்படுகிறது. இந்த முத்திரையை பூட்டின் வலதுபுறத்திலும் பார்க்கலாம். காரில் பின்பக்க பார்க்கிங் கேமிரா மற்றும் சென்சார்கள் உடன் போக்குவரத்து மிகுந்த பகுதியிலும் பின்பக்கமாக சென்று காரை நிறுத்துவதற்கு உதவியாக அடாப்டிவ் வழிகாட்டுதலும் உள்ளது. காரின் உட்புறத்தில் எதிர்பார்க்கும் அளவிற்கு விசாலான கேபின் கொடுக்கப்பட்டுள்ளது. சன்ரூஃப் உடன் வெளிவரும் இதன் கேபினில் ஏசி துவாரங்கள் மற்றும் க்ளைமேட் கண்ட்ரோல் டயல்களை சுற்றிலும் புதிய ஸ்போர்ட் ட்ரிமிற்காக சிவப்பு நிறம் கொண்டுவரப்பட்டுள்ளது. இதே சிவப்பு நிற ஹைலைட் உடன் லெதரால் மூடப்பட்டு இருக்கும் இதன் ஸ்டேரிங் சக்கரம் இயக்குவதற்கு உண்மையில் நமக்கு நல்ல பிடிமானத்தை தருகிறது. மேலும் தாழ்வாக கொடுக்கப்பட்டுள்ளதால், ஸ்டேரிங் தான் மொத்த கேபினிற்கும் ஸ்போர்ட்டியான தோற்றத்தை வழங்குகிறது. இந்த ஸ்டேரிங் சக்கரத்தின் வலதுபுறத்தில் இன்ஃபோடெயின்மெண்ட் சிஸ்டத்திற்கான கண்ட்ரோல்களும், இடதுபுறத்தில் ஓட்டுனருக்கு தேவையான கண்ட்ரோல்களை வழங்கக்கூடிய திரை கண்ட்ரோல் பொத்தான்களும் க்ரூஸ் கண்ட்ரோலும் கொடுக்கப்பட்டுள்ளன. இரட்டை நிறத்தில் அலங்கரிக்கப்பட்டுள்ள இதன் இருக்கைகளில் முன்புறத்தில் உள்ளவை, அட்ஜெஸ்ட் செய்யும் விதத்தில் உள்ளன. ஓட்டுனருக்கு காரை வளைவுகளில் திரும்பும்போது தேவையான சவுகரியத்தை வழங்கக்கூடியதாக உள்ள இந்த முன்புற இருக்கைகளில் இருந்து அப்படியே இரண்டாவது வரிசை இருக்கைகளுக்கு சென்றால், அங்கு அதிகப்பட்சமாக மூன்று நபர்களும், சவுகரியமாக இரண்டு நபர்களும் அமரலாம். மைய ஆர்ம்ரெஸ்ட் மற்றும் கப் ஹோல்டர்கள் மட்டுமின்றி பின் இருக்கை பயணிகளுக்காகவும் ஏசி வென்யூ ஸ்போர்ட் ட்ரிம்மில் வழங்கப்பட்டுள்ளது. இதன் 350 லிட்டர் கொள்ளவு சேமிப்பிடத்தில் பயணம் செய்யும் நான்கு நபர்களது பொருட்களை எந்த பிரச்சனையுமின்றி அடுக்கி வைக்கலாம். மேலும் கூடுதலான பொருட்களை வைப்பதற்கு பின் இருக்கை வரிசை 60:40 என்ற விகிதத்தில் பிரிக்கும் விதத்தில் வழங்கப்பட்டுள்ளது. அனலாக் டயல்களுடன் உள்ள டச்சோமீட்டர் மற்றும் வேகமானிகளுக்கு இடையே கொடுக்கப்பட்டுள்ள 4.5 இன்ச் எல்சிடி திரை ஆனது பயண தூரம், டிஜிட்டல் வேகமானி, எரிபொருள் அளவு மற்றும் நேரம் உள்ளிட்ட தகவல்களை ஓட்டுனருக்கு வழங்குகிறது. செங்குத்தான வடிவில் சூரிய ஒளியினால் பிரதிபலிக்காத இதன் 7-இன்ச் இன்ஃபோடெயின்மெண்ட் சிஸ்டம், ஆப்பிள் கார்ப்ளே மற்றும் ஆண்ட்ராய்டு ஆட்டோவுடன் இணைக்கும் விதத்தில் உள்ளது. இந்த இன்ஃபோடெயின்மெண்ட் சிஸ்டத்தின் கீழ்பகுதியில் க்ளைமேட் கண்ட்ரோலுக்கான டயல்களும், மையத்தில் வெப்பநிலை அமைப்புகளும் வழங்கப்பட்டுள்ளன. என்ஜின் & ஹேண்ட்லிங் வென்யூ ஐஎம்டி காரில் வழக்கமான 1.0 லிட்டர் டர்போ பெட்ரோல் பிஎஸ்6 என்ஜின் தான் பொருத்தப்பட்டுள்ளது. அதிகப்பட்சமாக 120 பிஎச்பி மற்றும் 170 என்எம் டார்க் திறனை வெளிப்படுத்தும் இந்த டர்போ என்ஜின் உடன் 6-ஸ்பீடு ஐஎம்டி கியர்பாக்ஸ் ஆனது 2-பெடல் ட்ரான்ஸ்மிஷன் உடன் செயல்படுகிறது. 6-ஸ்பீடு ஐஎம்டி கியர்பாக்ஸில் மின்-இயந்திரவியல் க்ளட்ச் உள்ளது. நீங்கள் ஒரு கியரை மாற்றப் போகிற போதெல்லாம் அல்லது கியர் நெம்புகோலை ஒரு சுற்றுக்கு 10 சதவிகிதம் நகர்த்தியவுடன், நீங்கள் கிளட்ச் திறப்பைக் காலில் வைப்பீர்கள், இது, கியரை நீங்கள் மேல் அல்லது கீழ்நோக்கி மாற்றத் தயாராக இருப்பதாக காருக்கு சொல்வதை போன்றது. இந்த கியர் மாற்றங்களுக்கு இடையில், ஆற்றலில் ஒரு சிறிய வீழ்ச்சி இருக்கும், அதை உங்களால் உணர முடியும், ஆனால் அது உண்மையில் மிகக் குறைவு. ஏனெனில், கியர்களை மாற்றும் போது தலை தள்ளாக்கும் விளைவு முற்றிலும் இல்லாமல் போய்விடுகிறது. இந்த கியர்பாக்ஸில் கியரை மாற்றுவது ஒன்றும் அவ்வளவு சிரமமான காரியமாக இல்லை. ஆக்ஸலரேட்டரில் கால் வைக்காமல் கியரை மாற்றும்போது தான் கியர்பாக்ஸ் சற்று வலிமையாக இருப்பதுபோல் எங்களுக்கு தோன்றியது. இதற்கு காரணம், கியர்பாக்ஸ் அப்போதும் சில அழுத்தத்திற்கு உள்ளாகி இருக்கும். அதேநேரம் வழக்கமான மேனுவல் கியர்பாக்ஸில் செயல்படுவதை போன்று ஐஎம்டி-லும் மென்மையாக செயல்பட முடியும். ஆனால் மேனுவல் கியர்பாக்ஸ் சில சமயங்களில் காரை நிறுத்திவிடுகிறது. ஆனால் ஐஎம்டி கியர்பாக்ஸில் கார் அவ்வாறு நின்று போக வாய்ப்பில்லை. அதேபோல் ஒரிடத்தில் நின்று கொண்டிருக்கும்போது அதிகப்பட்ச கியரில் காரை எடுக்க நினைத்தாலும், அது முடியாது. உடனடியாக திரையில் ‘குறைந்தப்பட்ச கியரை தேர்தெடுங்கள்' என்ற குறுந்தகவல் வந்து நிற்கும். ஹில் ஸ்டார்ட் வசதியையும் வென்யூ கொண்டுள்ளதால் மலை பாதைகளில் வாகன நிறுத்துவது கடினமானதாக இருக்காது. சஸ்பென்ஷன் வென்யூ ஐஎம்டி காரில் சற்று விரைப்பானதாக கொடுக்கபட்டுள்ளதால் குழிகள் மற்றும் வேகத்தடைகளை தெளிவாக உணர முடிந்தது. 215 பிரிவு டயர்கள் காருக்கு நல்ல பிடிமானத்தை வழங்குகின்றன. இவற்றுடன் ஏபிஎஸ் மற்றும் ஸ்விட்ச் செய்யக்கூடிய ட்ராக்ஷன் கண்ட்ரோல் உள்ளிட்டவையும் உள்ளன. இதற்கு மேல் வேறென்ன வேண்டும். இதன் சஸ்பென்ஷன் அமைப்பால் இயக்கத்தின்போது கார் பெரிய அளவில் குலுங்கவில்லை. ஸ்டேரிங் சக்கரத்தின் செயல்பாடு அதிவேகத்தின்போது மிகவும் சிறப்பாக உள்ளது. இவற்றுடன் தரமான மின்காப்பு மற்றும் என்விஎச் நிலைகளையும் வென்யூ கார் பெற்று வருவதால், என்ஜினினாலும், வெளிப்புறத்தில் இருந்தும் பெரிய அளவில் எந்த இரைச்சலும் உட்புற கேபினுக்கு வருவதற்கு வாய்ப்பில்லை. வென்யூ ஐஎம்டி, மூன்று விதமான வேரியண்ட்களில் விற்பனைக்கு கொண்டுவரப்பட்டுள்ளது. இவற்றின் ஆரம்ப விலை ரூ.9.99 லட்சம் என்று இருக்க, இதன் புதிய ஸ்போர்ட் ட்ரிம் வேரியண்ட் அதிகப்பட்சமாக ரூ.11.58 லட்சத்தை விலையாக பெற்றுள்ளது. வென்யூவிற்கு விற்பனையில் போட்டியளிக்க தற்சமயம் மாருதி சுஸுகி விட்டாரா பிரெஸ்ஸா, ஃபோர்டு ஈக்கோஸ்போர்ட், மஹிந்திரா எக்ஸ்யூவி300, டாடா நெக்ஸான் மற்றும் கியா செல்டோஸ் போன்ற பிற காம்பெக்ட் எஸ்யூவி கார்களும் சந்தையில் உள்ளன. ஹூண்டாய் வென்யூ, இந்தியாவில் பிரபலமான காம்பெக்ட் எஸ்யூவிகளுள் ஒன்று. கடந்த ஆண்டு அறிமுகத்தின்போது இந்த ஹூண்டாய் கார் மீது ஏற்பட்ட கவனம் தற்போது மீண்டும் புதிய ஐஎம்டி ஸ்போர்ட் ட்ரிம் மூலமாக உருவாகியுள்ளது. இது வாடிக்கையாளர்களின் வரவேற்பை நிச்சயம் அதிகரிக்கும் என்பதால், இது ஹூண்டாயின் நல்ல முடிவே ஆகும். அதுமட்டுமில்லாமல், வென்யூ மேனுவல் காரின் விலையில் இருந்து, புதிய ஐஎம்டி-ன் விலை வெறும் ரூ.25,000 மட்டுமே அதிகமாக நிர்ணயிக்கப்பட்டுள்ளது. இதனால் முதல் காரை வாங்க விரும்புவோருக்கு ஏற்றதாக விளங்கும் வென்யூவை ஐஎம்டி ஸ்போர்ட் ட்ரிம்மில் வாங்கினால் இன்னும் ஸ்டைலிஷான ஆளாக விளங்குவீர்கள். Hyundai Venue iMT Sport Review


காதலியால் காதலனுக்கு வந்த வினை : சர்க்கரை நோயால் பாதித்த மனிதர் | www.theevakam.com Home வினோதம் காதலியால் காதலனுக்கு வந்த வினை : சர்க்கரை நோயால் பாதித்த மனிதர் ‘காதல்’ இந்த வார்த்தையை கேட்டதுமே ஓர் இனம்புரியாத சிலிர்ப்பு உள்ளத்தில் ஏற்படும். அதுவும், பார்த்த மாத்திரத்திலே காதல் என்றால் பரவசம்தான்! ‘அண்ணலும் நோக்கினான்; அவளும் நோக்கினாள்’ என்ற பாணி காதல் துடிப்பானது. தைவான் நாட்டில் பிரபலமான சமூக ஊடக கருத்து பரிமாற்றதளம் டிகார்டு (Dcard). ‘நம் கனவு கன்னியை கரம்பிடிக்க பொறுமை காக்க வேண்டும்’ என்று தலைப்பிட்டு, தம் காதல் கதையை இத்தளத்தில் ஒருவர் பகிர்ந்துள்ளார். அந்த இளம்பெண்ணிடம், “ஐ லவ் யூ” என்று சொல்வதற்கு வெட்கப்பட்டார் ஹீரோ. சரி, பிறகு எப்படித்தான் மனங்கவர்ந்தவளை அணுகுவது? என்று யோசித்தவருக்கு ஒரு ஐடியா கிடைத்தது. அதன்படி, அந்தப் பெண் பணிபுரிந்த கடைக்குச் சென்று தினமும் காஃபி குடிக்கலாம் என்று தீர்மானித்தார் வெறுமனே காஃபி வாங்கினால், பல வாடிக்கையாளர்களுள் ஒருவனாக போய்விடுவோமோ என்ற தயக்கம் வந்தது. கடைக்குச் சென்று காஃபி கேட்டார். அந்தப் பெண், காஃபி கொடுக்க வந்தபோது, “அஞ்சு ஸ்பூன் சர்க்கரை போடுங்க” என்றார். “அஞ்சு ஸ்பூனா? ரொம்ப ஸ்வீட்டாயிருமே!” அந்தப் பெண் கூறியதற்கு, “உங்க அளவுக்கு ஸ்வீட்டாகாது...” என்று பதில் கூறினார் ஹீரோ. அந்தப் பெண்ணின் முகத்தில் வெட்கப் புன்னகை தவழ்ந்தது. ஹீரோ, நெஞ்சை நிமிர்த்திக்கொண்டு காஃபியோடு வெளியேறினார். அன்றிலிருந்து தினமும் கடைக்குச் செல்வதும், ஐந்து கரண்டி சர்க்கரை போட்டு காஃபி குடிப்பதும் தொடர்ந்தது. தன்னுடைய பதிவில் இறுதி வரியில், “இரண்டு ஆண்டுகள் கடந்தன. எனக்கு சர்க்கரை வியாதி வந்துவிட்டது” என்று எழுதியிருந்தார். ஒரு பெண்ணுக்கு உங்களை பிடிச்சிருக்கு என்பதற்கான காட்டும் 11 அறிகுறிகள் இவைதான்


ஐதராபாத்தில் உள்ள மைண்ட் ஸ்பேஸ் வளாகத்தில் செயல்படும் சாப்ட்வேர் நிறுவனம் ஒன்றில் வேலை செய்யும் 24 வயதான பெண் ஊழியர் ஒருவர் இத்தாலியில் நடைபெற்ற திருமணம் ஒன்றிற்கு சென்று கலந்து கொண்ட பின் சில நாட்களுக்கு முன் நாடு திரும்பினார். ஐதராபாத்துக்கு வந்தடைந்த அவருக்கு திடீர் உடல் நலக்குறைவு ஏற்பட்டதால் மருத்துவ சிகிச்சை மேற்கொண்டார். அதையடுத்து அவருக்கு கொரோனா அறிகுறிகள் இருந்த காரணத்தால் அவருக்கு காந்தி அரசு மருத்துவமனையில் மருத்துவ சோதனை நடத்தியபோது கொரோனா உறுதி செய்யப்பட்டது. எனவே அவர் வேலை பார்த்து வந்த மைண்ட் ஸ்பேஸ் வளாகத்தில் செயல்படும் அனைத்து சாப்ட்வேர் நிறுவனங்களின் ஊழியர்களை வீட்டிலிருந்தே வேலை செய்யுமாறும், அலுவலகத்திற்கு நிலைமை சீராகும் வரை வரவேண்டாம் என்றும் அறிவுறுத்தப்பட்டுள்ளனர். இந்தியாவை அச்சுறுத் 00004000 ும் கொரோனா வைரஸ்: மத்திய அரசு அறிவுரை! ஐதராபாத்தில் இதுவரை 47 பேர் கொரோனா அறிகுறிகளுடன் காந்தி அரசு மருத்துவமனை சிறப்பு வார்டில் சிகிச்சை பெற்று வந்தனர். அதில் 45 பேருக்கு கொரோனா தொற்று இல்லை என்று நிரூபணம் ஆகியுள்ளது. இரண்டு பேருக்கு உறுதி செய்யப்பட்டுள்ளது. இவர்களோடு மொத்தம் மூன்று பேர் அங்கு கொரோனா வைரஸால் பாதிக்கப்பட்டுள்ளனர். இந்த நிலையில் மைண்ட் ஸ்பேஸ் நிறுவனத்தில் செயல்படும் அனைத்து சாப்ட்வேர் நிறுவனங்களையும் தற்காலிகமாக காலி செய்ய வைக்கும் முயற்சியில் தெலுங்கானா மாநில அரசு ஈடுபட்டுள்ளது. மேலும், தெலுங்கானா மாநில சுகாதாரத்துறை மக்கள் நடமாட்டம் அதிகம் இருக்கும் இடங்களுக்கு செல்ல வேண்டாம் என்றும், ஒருவரை ஒருவர் தொட்டுப் பேச வேண்டாம் என்றும், முகத்திற்கு மாஸ்க் அணிந்து கொண்டு வெளியில் செல்ல வேண்டும் என்றும் பொதுமக்களுக்கு அறிவுறுத்தியுள்ளது.


text: நத்தத்தனார் என்னும் புலவரால் இயற்றப்பட்டது சிறுபாணாற்றுப்படை எனும் இந்நூல். இது 269 அடிகளாலமைந்தது.ஓய்மான் நாட்டு மன்னனான நல்லியக்கோடன் என்பவனைத் தலைவனாகக் கொண்டு எழுதப்பட்ட இந்நூல், அம்மன்னனிடம் பரிசு பெற்ற சிறுபாணன் ஒருவன் தான் வழியிற் கண்ட இன்னொரு பாணனை அவனிடம் வழிப்படுத்துவதாக அமைந்துள்ளது. சிறுபாணாற்றுப்படை அமைப்பு சிறுப்பாணனின் வழியழகு (1 முதல் 12 அடிகள்), விறலியர் அழகு (13 முதல் 30 அடிகள்), பசி துரத்த வந்த பாணன் (31 முதல் 50 அடிகள்), சங்கம் வளர்த்த தமிழ் மதுரை (51 முதல் 67 அடிகள்), உறையூரும் வறிதானது (65 முதல் 83 அடிகள்), வள்ளலில் பெரிய வள்ளல் (84 முதல் 99 அடிகள்), வாரி வழங்கும் மாரி (100 முதல் 115 அடிகள்), பாடும் பணியே பணியாக (116 முதல் 129 அடிகள்), மானும் பேனும் பாணனின் மனைவி (130 முதல் 145 அடிகள்), நீலமணி பூக்கும் நெய்தல் (146 முதல் 163 அடிகள்), வேலூர் விருந்து (164 முதல் 177 அடிகள்), அறிவுடையார் வாழும் ஊர் ஆமூர் (178 முதல் 195 அடிகள்), நல்லவூர் நல்லியக் கோடன் ஊர் (196 முதல் 212 அடிகள்), தகுதியறிந்து தருவான் கொடை (213 முதல் 230 அடிகள்), ஈரம் கசியும் இதயம் உடையவன் (231 முதல் 245 அடிகள்), வரையாது கொடுக்கும் வான்மழை போன்றவன் (246 முதல் 261 அடிகள்), விரும்பும் பரிசு வேண்டும் மட்டும் (262 முதல் 269 அடிகள்) ஆகிய பொருண்மைகள் உள்ளடக்கியது சிறுபாணாற்றுப்படையாகும். புலவர் புலமை ஓய்மானாட்டு நல்லியக்கோடன் புகழ் பாடிப் பரிசில் பெற்ற பாணன் ஒருவன், தன் எதிர்ப்பட்ட இன்னொரு பாணனிடம் நல்லியக்கோடனின் நல் இயல்புகளையும் அவன் நாட்டின் வளத்தையும் செல்வச் செழிப்பையும் எடுத்துக் கூறுவதாக இந்நூல் அமையப் பெறுகிறது. குறிஞ்சி நாட்டுத் தலைவன் நல்லியக்கோடனைக் காண, நெய்தல் நில எயிற்பட்டினம், முல்லை நிலம், மருத நிலம் ஆகிய ஊர்களைக் கடந்து செல்லவேண்டும். இச்செய்தியைக் கூற வந்த புலவர் இந்நான்கு நிலச் சிறப்புகளை மட்டும் கூறாது மூவேந்தர்களின் தலை நகரான வஞ்சியும் உறையூரும் மதுரையும் முன்போல் செழிப்பாக இல்லை. வந்தவருக்கு வாரி வழங்கும் வன்மை அந்த அரசுக்கும் இல்லை. மேலும் கொடை கொடுப்பதில் கடையெழு வள்ளல்கள் பாரி, பேகன், காரி, ஓரி போன்றோர் கொடை வழங்குவதில் வள்ளன்மை படைத்தவர்கள் என்பதை (84-111) ஆகிய 28 வரிகளில் இலக்கியச் சிறப்பை எடுத்துக் கூறுகிறார் புலவர். இவர்களையும் விட மாஇலங்கை ஆண்ட ஓவிய மன்னர் குலத்து வந்த நல்லியக்கோடனை நாடிச் சென்றால் இவர்களைவிட அதிகமாகக் கொடை தரும் வள்ளல் குணம் உடையவன் என்று தம் இலக்கியப் புலமையைக் காணலாம். சிறுபாணாற்றுப்படை உவமை சிறுபாணாற்றுப்படையில் உவமை என்பது இலக்கியச் சிறப்பை உணர்த்துவதாகும். இவ்வகையில் இந்நூல் உவமையிலே தொடங்குகிறது, “மணிமலைப் பணைத்தோள் மாநில மடந்தை அணிமுலைத் துயல்வரூஉம் ஆரம் போல” என அழகிய உவமையை வைத்து நத்தத்தனார் இந்நூலைத் தொடங்கியுள்ளார். நிலமடந்தையின் கொங்கை மீது அசைகின்ற முத்துமாலையைப் போல, மலையின் மீதிருந்து இழியும் காட்டாற்று வெள்ளம் காட்சியளித்தது என்பதை இந்த அடிகளின் பொருளாகும். அதனைத் தொடர்ந்து, மலையினின்றும் இறங்கிய நீர், பின்னர்க் காட்டாறாகப் பெருக்கெடுத்தது. அதன் கரையோரம் கருமணல் படிந்திருந்தது. அந்தக்காட்சி, பெண்ணின் கூந்தல் விரிந்திருப்பதைப் போலக் காட்சியளிப்பதாகவும் அந்தக் கருமணல் பரப்பின் மீது, அருகில் இருந்த சோலையில் பூத்திருந்த புதிய பூக்கள் அணில்கள் குடைந்ததால் விழுந்ததாகவும், அப்படி விழுந்த புதிய மலர் வாடல்கள் மகளிர் கூந்தலில் சூடியுள்ள பூவைப்போலக் காட்சியளிப்பதாகவும் உவமை அமைத்து நல்லாதனார் நூலை அழகு படுத்தியுள்ளார். தேர்ந்தெடுக்கப்பட்ட உவமைகளை இந்நூலின் ஆசிரியர் கையாண்டுள்ளதனால் இந்நூலினைச் " சிறப்புடைத்தான சிறுபாணாற்றுப்படை" எனத் தக்கயாகப்பரணி உரையாசிரியர் குறிப்பிடுகிறார் பாணன் நடந்து செல்லும் பாதை சிறுபாணாற்றுப்படையில் 31-50 வரிகளில் பாணன் நடந்து செல்லும் பாதை குறிப்பிடப்படிகிறது. “மடமான் நோக்கில் வாள்நுதல் விறலியர் நடை மெலிந் தசைஇ நல் மென் சீறடி கல்லா இளையர் மெல்லத் தைவர பொன் வார்ந்தன்ன புரி அடங்கு நரம்பின் இன் குரல் சீறியாழ் இடவயின் தழீஇ” என்ற வரிகளின் மூலம் பாணனின் கூட வரும் கற்பில் சிறந்த விறலியர் மான் போலும் மருளும் கண்களை உடையவர்கள், ஒளி பொருந்திய அழகிய நெற்றியை உடையவர்கள் இவர்கள் காட்டு வழியே நடந்து வந்ததால் வருந்தி மெலிந்த பாதங்களைப் பிடித்துவிடும் இளைஞர்கள். முறுக்கேரிய இன்னிசை எழுப்பும் சிறிய யாழை தம் இடப்பக்கம் அணைத்துக் கொண்டு நட்ட பாடை என்னும் பண் இசைத்துக் கொண்டு செல்கிறான். நிலையில்லாத இவ்வுலகத்தில் பாடிப் பரிசில் பெற வருவோர்க்கு உதவி செய்து, நிலைத்தப் புகழைப் பெற்று வாழ விரும்பும் வள்ளன்மை உடையவர்களைத் தேடி நடந்து செல்கின்றனர். வருத்தும் பசித்துன்மமாகிய பகையைப் போக்கிக் கொள்ள, வறுமைத் துயர் துரத்த, வழி நடத்தும் துன்பம் தீர வந்து இங்கு இளைப்பாறும் அறிவில் சிறந்த இரவலனே! என்று புலவர் கூறுகிறார். நடந்து வரும் பாதை இவ்வளவு கொடுமையானதாக இருந்தாலும் தன் வாழ்வாதாரத்திற்காக ஓர் இனக்குழு வாழ்ந்துள்ளது. புலமையும் வறுமையும் பிரியாதது என்பதைப் போல் பாணர்களின் வாழ்க்கை அமைந்துள்ளது. பாணனின் வறுமை சிறுபாணன் நடந்து செல்லும் பாதை கொடியது என்றாலும் தன் பசியைப் போக்கிக்கொள்ள பரிசில் தருவோரை நோக்கி செல்வது வாழ்வியல் நிலையாக உள்ளது. இத்தகைய பாண்னின் வறுமை என்பது, “இந்நாள் திறவாக் கண்ண சாய் செவிக் குருளை கறவாப் பால்முலை கவர்தல் நோனாது புனிற்று நாய் குரைக்கும் புல்லென் அட்டில் காழ்சேர் முதுசுவர்க் கணச் சிதல் அரித்த பூழி பூத்த புழல் காளாம்பி” என்ற பாடல் வரிகளில், பாணனின் சமையல் கூடம் எவ்வறு உள்ளது என்பதை விவரிக்கிறது. கண்விழிக்காத வளைந்த நாய்க்குட்டி தாய்மடியில் வாய் வைத்துப் பால் குடிக்கிறது. தாயிடம் பால் இல்லாததால் வலி பொறுத்துகொள்ள முடியாத அப்போதுதான் குட்டி ஈன்ற தாய் நாய். இத்தகையான ஏழ்மையான வீடு பாணன் வீடு. பாணன் வீட்டு அடுப்படியில் நாய் குட்டி ஈன்று இருக்கிறது. இதுபாணனின் வறுமை நிலை. இங்கே நீண்ட நாள் அடுப்பு பயன்படுத்தப் படாததால் நாய் குட்டி போட்டுள்ளது என்று வறுமையைப் புலப்படுத்துகிறார் ஆசிரியர். வீட்டின் அமைப்பு மேல்கூறை இடிந்து விழுவது போல் உள்ளது. கரையான் பிடித்த சுவர். வீடெல்லாம் புழுதி. புழுதியிலே பூத்த காளான். இப்படிப்பட்ட வீட்டில் பசியில் வருந்தி ஒடுங்கிய வயிறும் வளை அணிந்த கையும் உடைய பாணனின் மனைவி. தன் கைவிரல் நகத்தால் குப்பையிலே முளைத்திருக்கிற வேளைக் கீரையை எடுத்து உப்பு கூட போட வழியில்லாமல் சமைத்த உணவு. இப்படிப்பட்ட உணவை உண்பதை மற்ற பெண்கள் பார்த்தால் நகைப்பு ஆகிவிடும் என்று கருதி வீதிக்கதவை அடைத்து வைத்துவிட்டு உப்பில்லாத குப்பைக் கீரையை சமைத்து சாப்பிட்டனர். இப்படிப்பட்ட பாணனின் வறுமை ஒரு சமூக நோயாக இருந்துள்ளது. இதைப் போக்குவதற்கு நல்லியக்கோடன் போன்ற நல்லியல்பு வள்ளல்களும் இருந்துள்ளனர். இவற்றையும் பார்க்கவும் சங்க இலக்கியம் ஏனைய பத்துப்பாட்டு நூல்கள் திருமுருகாற்றுப்படை பொருநராற்றுப்படை பெரும்பாணாற்றுப்படை முல்லைப்பாட்டு நெடுநல்வாடை மதுரைக் காஞ்சி குறிஞ்சிப்பாட்டு பட்டினப் பாலை மலைபடுகடாம் வெளி இணைப்புகள் பத்துப்பாட்டு ஆற்றுப்படைகள்


இலங்கையில் Home Audio System அறிமுகம் செய்யப்பட்டுள்ளது | Athavan News – ஆதவன் – தமிழ் செய்திகள் In அறிவியல் September 17, 2018 10:23 am GMT 0 Comments 1802 by : Benitlas இலங்கையில் Home Audio System அண்மையில் அறிமுகம் செய்து வைக்கப்பட்டுள்ளது. இதற்கமைய நீடித்து உழைக்கும் நுகர்வோர் சாதனங்களின் சில்லறை விற்பனையில் நாட்டில் முன்னிலை வகித்து வருகின்ற நிறுவனமான சிங்கர் (ஸ்ரீலங்கா) பீஎல்சி, மற்றும் Sony International ஆகிய நிறுவனங்கள் ஒன்றிணைந்து அண்மையில் கொழும்பில் ஆறு புதிய உயர் வலு கொண்ட Home Audio System அறிமுகம் செய்து வைத்துள்ளன. Shake3-box models வகுப்பைச் சேர்ந்த MHC-M60D, MHC-M40D, MHC-M20D, அனைத்தும் ஒன்றிணைந்த (all-in-one box style) வகுப்பைச் சேர்ந்த MHC-V81D, MHC-V71D, MHC-V41D மற்றும் MHC – V21D ஆகிய 6 Home Audio System வகுப்புக்கள் நிகழ்வில் அறிமுகம் செய்யப்பட்டுள்ளது. எந்தவொரு அறையிலும் அதிரும் இசைக்கான உத்தரவாதத்தை அவை வழங்குகின்றன. 3-box models பீக்கர்களும் அன்றாட ஓடியோ தேவைகள் மற்றும் வார இறுதியில் வீடுகளில் இடம்பெறுகின்ற கேளிக்கை விருந்து நிகழ்வுகளுக்கான ஸ்டீரியோ இசையை வழங்குவதுடன், அதன் அதிக வலு கொண்ட ஒலிபெருக்கி, மகத்தான மட்டத்தில் இசை அழுத்தத்தை வெளிக்கொணருகின்றது. CD, DVD, HDMI OUT (ARC), USB, Bluetooth மற்றும் ஒலிவாங்கி அல்லது கிட்டார் வாத்தியக் கருவியுடனான இணைப்பு போன்ற எந்த மூலத்தின் வழியாகவும் இசையை ஒலிக்கச் செய்ய முடியும். Bluetooth®, Party King mode மூலம் Wireless Party Chain வழியாகவும் பாவனையாளர்கள் இசையை அனுபவித்து மகிழ முடியும். ஒக்டோபர் முதல் புதிய தரத்திலான கடித உறைகள் எதிர்வரும் ஒக்டோபர் மாதம் முதல் புதிய தரத்திலான கடித உறைகளை அறிமுகம் செய்யப்படவுள்ளன. பிரதி தபால் மா


பெண்கள் விடுதியில் ரகசிய கேமராக்கள் - சிக்கியது எப்படி? பதிவு : டிசம்பர் 05, 2018, 04:11 PM சென்னையில் உள்ள பெண்கள் விடுதி ஒன்றில் பொருத்தப்பட்டிருந்த ரகசிய கேமராக்கள் எப்படி கண்டுபிடிக்கப்பட்டன என்ற தகவல் வெளியாகியுள்ளது. திருச்சியைச் சேர்ந்த சத்தியராஜ் என்ற சஞ்சீவ், முறையான அனுமதி இல்லாமல், சென்னை ஆதம்பாக்கம் தில்லை கங்கா நகரில் பெண்கள் விடுதி ஒன்றை தொடங்கி இருந்தார். சஞ்சீவின் ஆன்லைன் விளம்பரத்தைக் கண்டு, பெண்கள் அங்கு வந்து தங்க தொடங்கினர். சஞ்சீவ், அவ்வப்போது விடுதிக்குள் சென்று, பார்வையிடுவார் என்றும், பல நேரங்களில் குளியலறை வரை சென்று பார்ப்பார் என்றும் கூறப்படுகிறது. கடந்த 2 மாதங்களாக செயல்படும் இந்த விடுதியில் software துறையில் பணிபுரியும் ஐந்து பெண்கள் உட்பட ஆறு பேர் தங்கியிருந்தனர். கடந்த மூன்று நாட்களுக்கு முன்னர், SOFTWARE-ல் பணிபுரியும் மற்றொரு பெண், விடுதியில் சேர்ந்துள்ளார். எங்கு சென்றாலும், ரகசிய கேமராக்களை கண்டறியும் MOBILE app-யை பயன்படுத்தும் வழக்கம் கொண்ட அந்தப் பெண், யதேச்சையாக விடுதியிலும் அதை ஆன் செய்துள்ளார். அப்போது, குளியலறை ஷவர், ஸ்விட்ச் பாக்ஸ், கண்ணாடு என பல பகுதிகளில் ரகசிய கேமராக்கள் இருப்பதாக அந்த ஆப் காட்ட அந்தப் பெண் அதிர்ந்துள்ளார். இதையடுத்து, மற்ற பெண்களுடன் சேர்ந்து ஆதம்பாக்கம் காவல் நிலையத்தில் புகார் அளிக்க, சஞ்சீவிடம் போலீஸ் விசாரணை நடத்தியது. வாடகையை குறைக்க மறுத்ததால், பெண்கள் தன் மீது பழிபோடுவதாக சஞ்சீவ் மறுக்க, அவரை விடுதிக்கு அழைத்துச் சென்று போலீசார் ஆய்வு செய்தனர். அப்போது பல்வேறு இடங்களில் இருந்த கேமராக்களை போலீசார் வெளியே எடுத்தனர். ஆனால் கேமராவை யார் வைத்தது என தனக்கு தெரியாது என்று சஞ்சீவ் மறுத்துள்ளார். அவரது அறையில் இருந்து கைப்பற்றப்பட்ட செல்போன்கள் மூலம் அவர், கேமராக்களை வைத்தது உறுதி செய்யப்பட்டது. கைது செய்யப்பட்ட சஞ்சீவ் மேல், ஏற்கனவே ஒரு மோசடி வழக்கு நிலுவையில் உள்ளது குறிப்பிடத்தக்கது. முதல்வருடன் "தினத்தந்தி " நிர்வாக இயக்குனர் சந்திப்பு தமிழக முதலமைச்சர் எடப்பாடி பழனிச்சாமியை "தினத்தந்தி" குழும நிர்வாக இயக்குனர் சி.பாலசுப்பிரமணியன் ஆதித்தன் சென்னையில் சந்தித்தார். "2 ஆண்டு ஆட்சியில் மக்கள் நலப்பணிகள் நடந்துள்ளது" - ஜி.கே.வாசன் தமிழக முதலமைச்சராக எடப்பாடி பழனிச்சாமி பதவி வகித்த இரண்டு ஆண்டுகளில், மக்கள் நலப்பணிகள் நடந்து உள்ளதாக தமிழ் மாநில காங்கிரஸ் கட்சியின் தலைவர் ஜி.கே.வாசன் தெரிவித்துள்ளார் டிஜிட்டல் ரேடியோ சிஸ்டம் உருவாக்கும் டெண்டரில் முறைகேடு - தி.மு.க. தலைவர் ஸ்டாலின் குற்றச்சாட்டு சென்னை மற்றும் திருச்சியில் காவல்துறைக்கு டிஜிட்டல் ரேடியோ சிஸ்டம் உருவாக்குவதற்கான, 88 கோடி ரூபாய் டெண்டரில் முறைகேடு நடந்துள்ளதாக திமுக தலைவர் ஸ்டாலின் குற்றம்சாட்டியுள்ளார். Sharon Plywood நிறுவனத்தின் "I AM Strongest" விருதுகள் குழந்தைகள் நாடாளுமன்றம் நடத்தும் லோகம்மாள் ஏழை தொழிலாளர் குடும்பங்களுக்கு ரூ.2000 சிறப்பு நிதியுதவி - வழிகாட்டு நெறிமுறைகள் வெளியீடு ஏழை தொழிலாளர்களின் குடும்பங்களுக்கு ஒரு முறை சிறப்பு நிதியுதவி இரண்டாயிரம் ரூபாய் வழங்குவதற்கான வழிகாட்டு நெறிமுறைகள் வெளியிடப்படுள்ளது ஸ்டெர்லைட் ஆலை தொடர்பான வழக்கு - திங்கட்கிழமை தீர்ப்பு வழங்கப்படும் என அறிவிப்பு ஸ்டெர்லைட் ஆலை தொடர்பான வழக்கில் வரும் திங்கட்கிழமை தீர்ப்பு வழங்கப்படும் என உச்சநீதிமன்றம் தெரிவித்துள்ளது.


புகழ் பெற்ற பேஷ்வாக்கள்[தொகு]


source: CulturaX

text: அடுத்தடுத்து 4 வாகனங்கள் மோதல் காரில் சிக்கிய பெண் பலி | Dinakaran பூந்தமல்லி: ஸ்ரீபெரும்புதூர், பஜனை கோயில் தெருவை சேர்ந்தவர் லட்சுமணன் (42). இவரது மனைவி செல்வி (38). இருவரும் நேற்று முன்தினம் ஸ்ரீபெரும்புதூரில் இருந்து பூந்தமல்லி நெடுஞ்சாலை வழியே காரில் சென்று கொண்டிருந்தனர். பூந்தமல்லி அருகே பாப்பான்சத்திரம் அருகே சென்றபோது, மாடு ஒன்று சாலையின் குறுக்கே வந்ததால் முன்னே சென்ற கன்டெய்னர் லாரி திடீரென நிறுத்தப்பட்டது. இதனால், பின்னால் வந்த லட்சுமணனின் கார், கட்டுப்பாட்டை இழந்து கன்டெய்னர் லாரியில் மோதி, முன்பக்கம் பலத்த சேதமடைந்தது. காருக்கு பின்னால் வந்த 2 கன்டெய்னர் லாரிகளும் அடுத்தடுத்து மோதிக் கொண்டன. இதில், காரில் சிக்கிய லட்சுமணனின் மனைவி செல்வி படுகாயமடைந்தார். அவரை மருத்துவமனைக்கு கொண்டு செல்லும் வழியில் பரிதாபமாக பலியானார்.


எங்களை நிர்வாணப்படுத்திய சிறை நிர்வாகம்..! - நெடுவாசல் போராட்ட மாணவியின் வேதனைக் குரல்..! | We are harassed by Police, says protester student Valarmathi வெளியிடப்பட்ட நேரம்: 16:48 (20/05/2017) கடைசி தொடர்பு:16:55 (20/05/2017) சிறையில் எங்களை மூன்று முறை ஆடைகளை அவிழ்த்து நிர்வாணப்படுத்தி சோதனை செய்தனர் என்று விவசாயிகளுக்காக போராடி கைதான வளர்மதி என்ற மாணவி தெரிவித்துள்ளார். வளர்மதி என்ற பெண் பெரியார் பல்கலைக்கழகத்தில் இதழியல் படித்து வருகிறார். அவர், அவருடைய நண்பர்கள் ஏழு பேருடன் சேர்ந்து ஏப்ரல் 15ஆம் தேதி விவசாயிகள் போராட்டத்துக்கு ஆதரவு தெரிவிப்பதற்காக புறப்பட்டுள்ளனர். கோயம்புத்தூரில் இருந்து ரயிலில் புறப்பட்ட அவர்களை குளித்தலையில் வைத்து காவல்துறையினர் கைது செய்துள்ளனர். இன்று சிறையில் இருந்து வெளிவந்த வளர்மதி செய்தியாளர்களிடம் பேசினார். அப்போது அவர், 'நெடுவாசல் போராட்டத்துக்கு ஆதரவு அளிக்கச் சென்ற எங்களை குளித்தலையில் வைத்து முப்பதுக்கும் மேற்பட்ட காவல்துறையினர் கைது செய்தனர். எங்களது மொபைல் போன்களைப் பறித்துக் கொண்ட அவர்கள் எட்டு மணி வரை மண்டபத்தில் அடைத்து வைத்திருந்தனர். அதன்பிறகு சுமார் 11 மணி அளவில் மாஜிஸ்திரேட் முன் ஆஜர்படுத்தி திருச்சி மத்திய சிறைக்கு அழைத்துச் சென்றனர். சிறைக்கு வந்த எங்களை சோதனை செய்ய வேண்டும் என்று ஆடைகளை அவிழ்க்க கூறினர். ஆடைகளை அவிழ்க்க எதிர்ப்பு தெரிவித்த எங்களை அருவருக்கத்தகக்க, தகாத கெட்டவார்த்தைகளால் திட்டினர். மேலும் வலுக்கட்டாயமாக ஆடைகளை அவிழ்த்து சோதனை செய்தனர். அதேபோன்று மூன்று முறை சோதனை செய்தனர். இதனைக் கண்டித்து நாங்கள் உண்ணாவிரதம் இருந்த போதும், டி.ஐ.ஜி ஜெயபாரதி எங்கள் மீதுதான் நடவடிக்கை எடுத்தார். நாங்கள் உறவினர்களைப் பார்ப்பதற்கு தடை விதித்தார். மற்ற கைதிகளுக்கு வழங்கப்படும் அடிப்படை உரிமைகள் மறுக்கப்பட்டன. எங்கள் மீது வன்முறையில் ஈடுபட்ட காவலர்கள் மீது உரிய நடவடிக்கைகள் எடுக்கப்பட வேண்டும்' என்று தெரிவித்தார். வளர்மதி மற்றும் அவருடைய நண்பர்களுக்கு சமூக வலைதளங்களில் ஆதரவு பெருகி வருகிறது. neduvasal woman harassment police department நெடுவாசல் போராட்டம்


text: காஞ்சிபுரம், அல்லது காஞ்சீபுரம் (Kancheepuram) அல்லது காஞ்சி, இந்தியாவில், தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தின் நிர்வாகத் தலைமையிட நகரமும், மாநகராட்சியும் ஆகும். இது கோவில் நகரம், ஆயிரம் கோவில்களின் நகரம், திருவிழாக்களின் நகரம் என்று பலவாறு அழைக்கப்படுகிறது. இது பாலாறு மற்றும் வேகவதி ஆறுகளின் கரையில் அமைந்துள்ளது. முக்தி தரும் ஏழு நகரங்களில் ஒன்றான காஞ்சிபுரத்தில் பல கோயில்கள் உள்ளன. ஆயிரம் கோயில்களின் நகரமான காஞ்சியில், காமாட்சியம்மன் கோயில், ஏகாம்பரநாதர் கோயில், வரதராஜபெருமாள் கோயில், கைலாசநாதர் கோயில், கச்சபேசுவரர் கோயில் ஆகிய கோயில்கள் முக்கியமானவை. இவ்வாலயங்களில் சாக்தர், சைவர், வைணவர் எனப் பலவேறு சமயப் பிரிவினரும் வந்து தரிசித்திட வழிவகுத்து இந்து சமயத்திற்குச் சிறப்புச் சேர்க்கின்றன. தமிழகத்தின் முன்னாள் முதலமைச்சர் பேரறிஞர் அண்ணா பிறந்த நகரமாகும். ஆகத்து 24, 2021 அன்று, காஞ்சிபுரத்தை மாநகராட்சியாக, தமிழக முதல்வர் மு. க. ஸ்டாலின் அறிவித்தார். வரலாறு காஞ்சி நகரம் தென்னிந்தியாவின் மிகவும் பழமையான நகரங்களில் ஒன்றாகும். காஞ்சி நகரம் பற்றிய குறிப்புகள் சங்கஇலக்கியப் பாடல்களில் பலவிடங்களில் இருக்கின்றன. சுமார் 2500 ஆண்டுகளுக்கு முன் தொண்டைமான் இளந்திரையன், காஞ்சி நகரத்தை ஆண்டதைப் பரிபாடல் மூலம் அறிய முடிகின்றது. பொ.ஊ.மு. இரண்டாம் நூற்றாண்டிலேயே பதஞ்சலி முனிவரால் காஞ்சி குறிப்பிடப் பெறுகிறது. பொ.ஊ. 2-ஆம் நூற்றாண்டு காலச் சங்கவிலக்கியமான மணிமேகலைக் காப்பியத்திலும் இந்நகர் குறிப்பிடப்படுகிறது. பொ.ஊ. 4-ஆம் நூற்றாண்டு முதல் 9-ஆம் நூற்றாண்டு வரை பல்லவர்களின் தலைநகராக விளங்கிய காஞ்சிபுரம், கலையிலும், தமிழ் மற்றும் சமற்கிருத மொழிகளின் கல்வியிலும் சிறந்து விளங்கியது. பல்லவர்கள் ஆட்சிக்கு முன் சென்னை, வேலூர், திருவண்ணாமலை, திருவள்ளூர் ஆகிய தற்கால மாவட்டங்களை உள்ளடக்கிய தொண்டை மண்டலத்தின் தலைநகராக விளங்கியது. பல்லவர்கள் ஆட்சிக்காலத்தில் காஞ்சிபுரம் அதன் தலைநகராக உச்சப்புகழினை அடைந்தது. "நகரேஷூ காஞ்சி" - "நகரங்களுள் காஞ்சி" எனக் குறிப்பிட்டுச் சொல்லும் அளவிற்குப் பண்டைக்காலத்தில் புகழ் பெற்று விளங்கிய நகரம் காஞ்சி. பண்டைக் காலத்தில் இந்நகரம் வில் வடிவில், வேதவதி ஆறு எல்லையாய் அமைய, நிர்மாணிக்கப்பட்டதாகக் குறிப்புகள் உள்ளன. சீன வரலாற்று ஆசிரியர் யுவான் சுவாங் இந்நகரத்திற்குப் பயணம் மேற்கொண்டார். அவரது குறிப்பின்படி காஞ்சி நகரம் 6 மைல் சுற்றளவிற்குப் பரந்து விரிந்து இருந்தது எனவும், மக்கள் கல்வி, வீரத்தில் சிறந்து விளங்கியதாகக் குறிப்பிட்டுள்ளார். மேலும் அவர் காஞ்சி நகரத்திற்கு கௌதம புத்தர் வருகை புரிந்தார் என்று கூறியுள்ளார். புகழ் பெற்ற கைலாசநாதர் கோயிலை எட்டாம் நூற்றாண்டில் பல்லவ மன்னன் நரசிம்மன் ஜெயசிம்மன் கட்டத் துவங்கிட, அவரது மகன் மகேந்திர வர்மனால் அப்பணி தொடரப்பட்டது. பின்னர், நந்திவர்மன் பல்லவமல்லன், பரமேஸ்வர விண்ணகரம் என்னும் விஷ்ணு ஆலயத்தைக் கட்டினார். அதே மன்னனே, தற்காலிகமாகச் சமணச் சமயத்தைச் சார்ந்திருந்தபோது, சமணப் பாரம்பரியம் காஞ்சியில் வளரப் பங்காற்றினார். சமண ஆலயங்களும் காஞ்சியில் செழித்தன. பத்தாம் நூற்றாண்டில் பிற்காலச் சோழர்களின் கட்டுப்பாட்டில் காஞ்சி வந்தது. பதின்மூன்றாம் நூற்றாண்டு வரை ஆட்சி புரிந்த சோழர் காலத்திலும், இவர்களுக்குப்பின் ஆட்சி புரிந்த விஜயநகர ஆட்சியிலும் புதிய ஆலயங்களின் கட்டுதலும், ஆலயங்களின் விரிவுபடுத்தலும் மேற்கொள்ளப்பட்டன. ஏகம்பரநாதர் கோயிலுக்குக் கிருஷ்ணதேவ ராயர் கோபுரம் கட்டித் தந்தார். விஜயநகர ஆட்சி வீழ்ந்தபின், காஞ்சியில் பெருங்குழப்பம் நிலவியது. பாரதநாடு முழுதும் இந்துக் கோயில்கள் சூறையாடப்பட்ட இருண்ட காலம் அது. காஞ்சியிலும் அதன் எதிரொலியினால், வரதராஜப் பெருமாள் கோயில், காமாட்சி அம்மன் கோயில் போன்ற கோயில்களில் உற்சவ மூர்த்திகள் மறைத்து வைக்கப்பட்டன. ஆங்கிலேயர்களின் வருகைக்குப்பின் ஏற்பட்ட போரில் இராபர்ட் கிளைவ், ஏகாம்பரநாதர் கோயிலைத் தனது கோட்டையாகவே பயன்படுத்திக் கொண்டார். இராபர்ட் கிளைவ், வரதராஜ பெருமாள் கோயிலுக்கு ஆபரண நகைகள் பலவும் வழங்கி இருக்கிறார். புவியியல் இவ்வூரின் அமைவிடம் ஆகும். இது சென்னைக்கு தென்மேற்கே 72 கிமீ (45 மைல்) தொலைவில் அமைந்துள்ளது, இது பாலாறு ஆற்றின் துணை நதியான வேகவதி ஆற்றின் கரையில் உள்ளது. இந்த நகரம் பரப்பளவைக் கொண்டுள்ளது மற்றும் கடல் மட்டத்திலிருந்து 105 மீட்டர் (345 அடி) உயரத்தில் இருக்கின்றது. காஞ்சிபுரத்தைச் சுற்றியுள்ள நிலம் தட்டையானது மற்றும் தெற்கு மற்றும் கிழக்கு நோக்கி சாய்ந்துள்ளது. இப்பகுதியில் உள்ள மண் பெரும்பாலும் களிமண் மற்றும் மணல் ஆகியவற்றைக் கொண்டுள்ளது, இவை கட்டுமானத்திற்கு பயன்படுத்த ஏற்றவை ஆகும். பொருளாதாரம் காஞ்சிப்பட்டு காஞ்சிபுரம் நெசவுத் தொழிலுக்கும் மிகவும் புகழ் பெற்றது. இங்கு தயாரிக்கப்படும் காஞ்சிப் பட்டுப் புடவைகள் மிகவும் பிரபலமானவை. பரம்பரைப் பரம்பரையாகப் பட்டுப்புடவைகளை நெய்யும் நெசவாளிகள் இங்கு வாழ்கிறார்கள். அறிஞர் அண்ணா நினைவுப் புற்றுநோய் மருத்துவமனை பேரறிஞர் அண்ணாவின் நினைவாக அன்றைய தமிழக முதல்வர் மு. கருணாநிதியால் 1969-இல் காஞ்சிபுரம் ரெயில்வே சாலையில் புற்றுநோய் ஆராய்ச்சி மையம் அமைக்கப்பட்டது. பின்னர் 1974-இல் காஞ்சிபுரத்தினை அடுத்துள்ள காரப்பேட்டை என்ற இடத்தில் 43 ஏக்கர் பரப்பளவில் தமிழக முதல்வர் கருணாநிதியால் அறிஞர் அண்ணா நினைவுப் புற்றுநோய் மருத்துவமனை என்ற பெயரில் அடிக்கல் நாட்டப்பட்டு, 1981-ஆம் ஆண்டு புற்றுநோயாளிகளின் பயன்பாட்டிற்காகத் திறந்து வைக்கப்பட்டது. இம்மருத்துவமனையில் புற்றுநோய் கண்டறிதல், அந்நோய்க்குச் சிகிச்சை அளித்தல், நோய் குறித்த ஆராய்ச்சி உள்ளிட்டவைகள் நடைபெற்று வருகின்றன. தமிழகம் மட்டுமன்றி அண்மை மாநிலங்களான ஆந்திரா, கருநாடகம் மற்றும் கேரளாவிளிருந்தும் நோயாளிகள் பயன்பெறுகின்றனர். இந்தியாவிலேயே முதன் முறையாக இம்மருத்துவமனையில் எம். எஸ். சி. மருத்துவ இயற்பியற் படிப்பு வழங்கப்படுகிறது. சனவரி 20, 2010 அன்று அன்றைய துணை முதல்வர் மு. க. ஸ்டாலின் ரூ.10 கோடி மதிப்பிலான அதிநவீனப் புற்றுநோய்ச் சிகிச்சை மையத்தைத் தொடங்கி வைத்தார். அடிப்படை சுகாதாரம் வசதி இல்லாத 19 ஆம் நூற்றாண்டில் காஞ்சிபுரம் அரசு மகப்பேறு மருத்துவமனையை ராஜா சர் சவலை ராமசாமி முதலியார் என்பவர் கட்டினர். மக்கள் வகைப்பாடு 2011-ஆம் ஆண்டு மக்கட்தொகை கணக்கெடுப்பின்படி 45 நகராட்சி மன்ற உறுப்பினர்களையும், 41,807 குடும்பங்களையும் கொண்ட இந்நகரத்தின் மக்கட்தொகை 164,384 ஆகும். இந்நகரத்தின் எழுத்தறிவு 88.1% மற்றும் பாலின விகிதம் 1000 ஆண்களுக்கு 1,005 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 15955 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். இவ்வூரில் செங்குந்த முதலியார், வன்னியர் மற்றும் ஆதிதிராவிடர் மக்கள் மிகுதியாக உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,833 மற்றும் 151 ஆகவுள்ளனர். 2011-ஆம் ஆண்டு மதவாரியானக் கணக்கெடுப்பின்படி, காஞ்சிபுரத்தில் இந்துக்கள் 93.38%, முஸ்லிம்கள் 5.24%, கிறிஸ்தவர்கள் 0.83%, சீக்கியர்கள் 0.01%, பௌத்தர்கள் 0.01%, சைனர்கள் 0.4%, 0.11% பிற மதங்களைப் பின்பற்றுபவர்கள் மற்றும் சமயமில்லாதவர்கள் 0.01% பேர்களும் உள்ளனர். பாடற்றலம் நாயன்மார்களாலும், ஆழ்வார்களாலும் பாடற்பெற்ற தலங்களில் காஞ்சிபுரமும் முக்கியமானதாகும். அப்பர், சுந்தரர் மற்றும் சம்பந்தரால் ஏகாம்பரநாதர் மீது திருமுறைகளைப் புனைந்துள்ளார்கள். சுந்தரர், தனது இடது கண்ணில் பார்வையினை இழந்தபின், இத்தலத்திற்கு வந்து பாடிப் பின் மீண்டும் அப்பார்வையினைப் பெற்றாராம். மாணிக்கவாசகர் தமதுத் திருவாசகத்தில் இத்தலத்தைப் பாடியுள்ளார். சாக்கிய நாயனார், திருக்குறிப்புத் தொண்ட நாயனார் மற்றும் ஐயடிகள் காடவர்கோன் நாயனார் ஆகிய நாயன்மார்கள் இத்தலத்திலேயே வாழ்ந்துள்ளார்கள். திவ்யதேசங்கள் ஆழ்வார்களானத் திருமங்கை ஆழ்வார், பூதத்தாழ்வார், பேயாழ்வார் நம்மாழ்வார் மற்றும் திருமழிசை ஆழ்வார் ஆகியோரால் மங்களாசாசனம் செய்யப்பட்ட பதின்மூன்று திவ்யதேசங்களான வரதராஜ பெருமாள் கோயில், திருவெஃகா (சொன்னவண்ணம் செய்தப் பெருமாட் கோயில்), அஷ்டபுஜகரம், ஊரகம்-நீரகம்-காரகம் அடங்கிய உலகளந்தப் பெருமாள் கோயில், திருக்கார்வண்ணப் பெருமாள் கோயில், வைகுந்தநாதப் பெருமாள் கோயில், பச்சைவண்ண-பவளவண்ணப் பெருமாள் கோயில், பாண்டவதூதர்ப் பெருமாள் கோயில், நிலாத்திங்கள் துண்ட பெருமாள் கோயில், திருக்கள்வனூர், திருவேளுக்கை மற்றும் திருத்தண்கா ஆகியன விஷ்ணுக்காஞ்சியிலேயே அமைந்துள்ளன. பொய்கையாழ்வார், எம்பெருமானார் இராமானுஜர், திருக்கச்சி நம்பிகள், வேதாந்ததேசிகர், பிரதிவாதிபயங்கரம் அண்ணங்காச்சாரியர் ஆகிய வைணவப் பெரியோர்கள் இத்தலத்தோடு நெருங்கிய தொடர்புடையவர்கள். அருணகிரிநாதர் தமது திருப்புகழ்ப் பாடல்களில் காஞ்சியின் குமரக்கோட்டத்தில் உறையும் குமரப் பெருமானைப் பாடியுள்ளார். கந்தபுராணம் இயற்றிய கச்சியப்ப சிவாச்சாரியர் குமரக்கோட்டத்தினைச் சேர்ந்தவர். கர்நாடக இசையின் மும்மூர்த்திகளானத் தியாகராஜர், சியாமா சாஸ்திரிகள் மற்றும் முத்துசாமி தீட்சிதர் ஆகிய மூவராலும் பாடப்பெற்றத் தலம் காஞ்சியாகும். தமிழ்த் தியாகராஜர் எனப்போற்றப்படும் பாபநாசம் சிவன் அவர்களும் இத்தலத்தைப் போற்றிப் பாடியுள்ளார். போக்குவரத்து சாலைப் போக்குவரத்து காஞ்சிபுரம் வழியாகச், சென்னை - பெங்களூர் தேசிய நெடுஞ்சாலை, என். எச் 48 நகரின் புறநகர்ப் பகுதியைக் கடந்து செல்கிறது. சென்னை, பெங்களூர், விழுப்புரம், திருப்பதி, திருத்தணி, அரக்கோணம், திருவள்ளூர், திருவண்ணாமலை, ஆரணி, வேலூர், சேலம், கோயம்புத்தூர், திண்டிவனம், மதுரை, திருச்சி, புதுச்சேரி, தஞ்சாவூர், வந்தவாசி, செய்யார், போளூர், படவேடு, செங்கல்பட்டு, தாம்பரம், மேல்மருவத்தூர், கல்பாக்கம், நெய்வேலி, கடலூர் மற்றும் கும்பகோணம் ஆகிய நகரங்களுக்கு, தமிழ்நாடு அரசுப் போக்குவரத்துக் கழகம் தினசரிப் பேருந்துச் சேவைகளை வழங்குகிறது. இங்கிருந்து சென்னை செல்வதற்க்கு, இரண்டு பெரிய பேருந்து வழித்தடங்கள் உள்ளன, ஒன்று பூந்தமல்லி வழியாகவும், மற்றொன்று தாம்பரம் வழியாகவும் செல்லலாம். உள்ளூர்ப் பேருந்துச் சேவைகளைத், தமிழ்நாட்டு மாநிலப் போக்குவரத்துக் கழகத்தின் விழுப்புரம் பிரிவு வழங்குகிறது. 2006-ஆம் ஆண்டு நிலவரப்படி, 191 வழித்தடங்களுக்கு மொத்தம் 403 பேருந்துகள் நகரத்திலிருந்து இயக்கப்பட்டன. தொடருந்துப் போக்குவரத்து காஞ்சிபுரத்தில் தொடருந்து நிலையம் ஒன்று உள்ளது. செங்கல்பட்டு - அரக்கோணம் ரயில் பாதையானது, காஞ்சிபுரம் வழியாக செல்கிறது. புதுச்சேரி மற்றும் திருப்பதிக்கு தினசரி ரயில்கள் இயக்கப்படுகின்றன, மேலும் மதுரைக்கு வாரத்திற்கு ஒரு நாள் விரைவு ரயிலும் மற்றும் நாகர்கோயிலுக்கு வாரத்திற்கு இரண்டு விரைவு ரயிலும் இயக்கப்படுகின்றன. வானூர்தி நிலையம் இந்நகரிலிருந்து 72 கி.மீ தூரத்தில் அமைந்துள்ள சென்னை பன்னாட்டு வானூர்தி நிலையம் ஆனது, அருகிலுள்ள உள்நாட்டு மற்றும் சர்வதேச விமான நிலையமாகும். மாநகராட்சி நிர்வாகம் மற்றும் அரசியல் காஞ்சிபுரம் மாநகராட்சியானது காஞ்சிபுரம் சட்டமன்றத் தொகுதிக்கும் மற்றும் காஞ்சிபுரம் மக்களவைத் தொகுதிக்கு உட்பட்டதாகும். 2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த சி. வி. எம். பி. எழிலரசன் வென்றார். 2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை திராவிட முன்னேற்றக் கழகத்தை (திமுக) சேர்ந்த க. செல்வம் வென்றார். 2021 ஆம் ஆண்டு நடைபெற்ற தேர்தலில் காஞ்சிபுரத்தின் முதல் மேயராக திமுகவை சேர்ந்த மகாலட்சுமி யுவராஜ் அவர்கள் வெற்றி பெற்று மேயராக பதவியேற்றார் வானிலை மற்றும் காலநிலை படங்கள் மேற்கோள்கள் வெளி இணைப்புகள் காஞ்சிபுரம் நகராட்சியின் இணையதளம் காஞ்சிபுரம் பற்றிய வலைப்பக்கம் இந்து யாத்திரைத் தலங்கள் தமிழர் இடையே பௌத்தம் தொண்டையர் இந்து புனித நகரங்கள் தமிழ்நாட்டிலுள்ள மாநகரங்கள் பண்டைய இந்திய நகரங்கள் இந்து புனிதத் தலங்கள்


text: தென்பெண்ணை ஆற்று நீர் பங்கீடு; நடுவர் மன்றம் அமைக்க வேண்டும்: தமிழக அரசு மனு | Petition for thenpennai river stack dam to be set up: Arbitration Board to be set up Published : 03 Dec 2019 13:38 pm Updated : 03 Dec 2019 13:38 pm Published : 03 Dec 2019 01:38 PM Last Updated : 03 Dec 2019 01:38 PM தென்பெண்ணை ஆற்று நீர் பங்கீடு; நடுவர் மன்றம் அமைக்க வேண்டும்: தமிழக அரசு மனு கோப்புப் படம் மார்கண்டேய நதி தென்பெண்ணை ஆற்றின் நீர் பங்கீடு தொடர்பாக நடுவர் மன்றம் அமைக்கக் கோரி தமிழக அரசு வழக்குத் தொடர்ந்தது. மத்திய அரசிடம் தமிழக அரசு மனு அளிக்க உச்ச நீதிமன்றம் அறிவுறுத்தியதை அடுத்து, மத்திய அரசிடம் தமிழக அரசு மனு அளித்துள்ளது. தென்பெண்ணை ஆற்றின் கிளை நதியான மார்கண்டேய நதியின் குறுக்கே 'யர்கோல்' என்ற இடத்தில் கர்நாடக அரசு அணை கட்டுகிறது. இதைத் தடுக்கக் கோரி தமிழக அரசு உச்ச நீதிமன்றத்தில் வழக்குத் தொடுத்திருந்தது, அந்த மனுவை விசாரித்த உச்ச நீதிமன்றம், நீர் பங்கீடு தொடர்பான பிரச்சினையைத் தீர்க்க மத்திய அரசுக்கு உள்ள தனி அதிகாரத்தைப் பயன்படுத்த தமிழக அரசு தவறிவிட்டது. அதை முதலில் பயன்படுத்துங்கள் என அறிவுறுத்தியது. தென்பெண்ணை ஆற்றுநீர் பங்கீடு தொடர்பாக மத்திய அரசை உரிய கோரிக்கை மனுவுடன் 4 வாரத்துக்குள் அணுக வேண்டும் என கடந்த நவம்பர் மாதம் 14-ம் தேதி உத்தரவிட்டு, தமிழக அரசின் மனுவை உச்ச நீதிமன்றம் தள்ளுபடி செய்தது. இந்நிலையில், உரிய நிவாரணம் பெற மத்திய அரசை அணுகுமாறு உச்ச நீதிமன்றம் அறிவுறுத்தியதையடுத்து, தமிழக அரசுத் தரப்பில் தென்பெண்ணை நதிநீர் பங்கீடு தொடர்பாக நடுவர் மன்றம் அமைக்க வலியுறுத்தி தயாரிக்கப்பட்ட கோரிக்கை மனுவை சீலிடப்பட்ட கவரில் மத்திய நீர்வளத்துறை அமைச்சகத்திடம் தமிழக அரசு கொடுத்துள்ளது. Petition for thenpennai riverStack damArbitration BoardTn govtதென்பெண்ணை ஆற்று நீர் பங்கீடுநடுவர் மன்றம்அமைக்க வேண்டும்தமிழக அரசு மனு